O-N 

rH 

H 
en 

D 

O 
D 

< 


w 

O 
i— i 

m 
DC 


fl 


LT) 


Cfi 


Uh 
< 


C* 


LT) 


en 


00 


c* 


O 
Z 

< 
O 

Pi 


o 


STJERNEN 


AUGUST      199 


På  forsiden 

Disse  missionærer  på  Tonga 

deltager  i  et  værk,  som  begyndte 

på  øerne  for  100  år  siden.  For  at 

fejre  dette  jubilæum  beretter  vi  om 

nogle  af  de  hellige  fra  Tonga 

og  deres  trosmæssige  arv. 

Se  side  36.  Forsidefoto: 

William  Floyd  Holdman. 

INSPIRERET 


Liahona  (spansk)  er  virkelig  et 
inspireret  blad.  Jeg  respekterer 
det  som  et  betydningsfuldt 
blad,  som  bringer  det  sande 
evangeliums  budskab  ind  i  vort 
hjem.  Talerne  og  artiklerne, 
som  står  i  bladet,  belærer  om 
principper,  der  kan  hjælpe  os 
ikke  blot  i  vor  hverdag,  men 
også  i  vor  forberedelse  på  evig- 
hederne. 

Tak  fordi  I  sikrer,  at  Liahona 
måned  efter  måned  kommer  i 
vort  hjem. 

Carmen  Maria  Tolentinoi 
Venezuela  Caracas  Mission 


SA  LYKKELIG 


Da  min  datter  forlod  mig  for  at 
tjene  som  missionær  i  Idaho, 
følte  jeg  mig  bedrøvet  og  alene. 
Jeg  bad  min  himmelske  Fader 


om  trøst  og  fandt  den  hjælp  og 
styrke,  som  jeg  behøvede,  ved 
at  læse  i  Liahona  (spansk).  Nu 
har  jeg  dette  dejlige  blad  med 
mig,  uanset  hvor  jeg  skal  hen. 
Jeg  er  så  lykkelig! 

Edna  Liquidano 

La  Ciénega  Ward 

Los  Angeles,  Californien 


AT  VÆRE  VÆRDIG 

I  vores  familie  har  vi  fået  et 
stærkt  vidnesbyrd  om  evangeli- 
et, og  vi  ved,  at  Mormons  Bog  er 
sand.  Vi  ønsker,  at  alle  vore 
brødre  og  søstre  i  hele  verden  vil 
læse  bogen  med  et  fast  forsæt, 
så  de  kan  lære  Kristi  og  den  le- 
vende Guds  sande  evangelium 
at  kende. 

Jeg  ved,  at  han  elsker  os,  at  det 
bedrøver  ham,  når  vi  afviger  fra 
hans  veje,  og  at  han  er  villig  til  at 
give  os  endnu  en  chance,  så  vi 


fortsat  kan  udvikle  os.  Må  vi 
være  disse  velsignelser  vær- 
dige? 

Juan  Ignacio  Pulido  Escobar 
Villahermosa  Mexico  Stav 
Reforma  Chiapas,  Mexico 


GODE  ILLUSTRATIONER 

Jeg  er  meget  taknemmelig  for, 
at  jeg  kan  læse  Liahona  (spansk) 
hver  måned  på  grund  af  det 
gode  materiale,  der  står  i  den, 
som  jeg  kan  bruge  enten  per- 
sonligt, i  familien  eller  i  Kir- 
ken. 

Jeg  underviser  i  åndelig  livsfø- 
relse i  mit  ward,  og  ofte  bruger 
jeg  eksempler,  historier  eller  ci- 
tater fra  skriften,  som  står  i  bla- 
det. Men  jeg  nyder  især  de 
smukke  illustrationer  -  fotos  og 
malerier  -  der  er  meget  virk- 
ningsfulde og  nyttige  i  under- 
visningen. 


Derfor  foreslår  jeg,  fordi  jeg  er 
sikker  på,  at  mange  andre  også 
bruger  dem  på  samme  måde 
som  jeg,  at  I  i  det  årlige  indeks 
medtager  et  ekstra  emneopdelt 
indeks  over  illustrationer.  Det 
ville  være  godt,  hvis  man  med- 
tog de  store  illustrationer,  der 
fylder  en  hel  side  eller  to.  Jeg  har 
mange  gange  tilbragt  flere  timer 
med  at  blade  gennem  årgange- 
ne en  for  en  i  et  forsøg  på  at  finde 
noget,  som  jeg  vidste  var  et  eller 
andet  sted  i  dem.  Et  indeks  ville 
løse  problemet. 

En  stor  og  oprigtig  tak  til  alle, 
der  arbejder  med  bladet. 

Celsa  Sdnchez  de  Riquelme 
Godoy  Cruz  Central  Ward 
Mendoza,  Argentina 

Redaktionen:  Tak  for  forslaget. 
Årets  indeks  var  allerede  fær- 
digt, da  dit  brev  kom.  Men  vi  vil 
overveje  dit  forslag  til  de  kom- 
mende år. 

BUDSKAB  FRA  DET  FØRSTE  PRÆSIDENTSKAB 


// 


Forstærk  dine 


stave 


// 


Præsident  Ezra  Taft  Benson 


Begrebet  stav  er  et  symbolsk  billede.  Forestil  jer  et  stort  telt,  som 
holdes  oppe  af  mange  reb,  der  er  gjort  fast  til  mange  pæle  drevet 
langt  ned  i  jorden  (i  Es.  54:2  anvendes  ordet  „teltpæl",  og  det 
svarer  til  brugen  af  ordet  stav  i  lignende  skriftsteder  i  Lære  & 
Pagter). 

Profeterne  sammenlignede  Zion  i  de  sidste  dage  med  et  stort  telt,  som 
dækkede  hele  jorden.  Teltet  blev  holdt  oppe  af  reb  fastgjort  til  teltpæle. 
(Teltpælene  kaldes  billedligt  for  stave  i  Lære  &  Pagter).  Stavene  er  selvføl- 
gelig forskellige  geografisk  fastlagte  organisationer,  der  er  spredt  over 
hele  jorden.  Israel  indsamles  for  tiden  til  de  forskellige  stave  i  Zion. 

For  at  indskærpe  jer  hensigten  med  stave  vil  jeg  citere  nogle  enkelte 
skriftsteder: 

„Og  atter:  Om  forældre  i  Zion  eller  i  nogle  af  dens  organiserede  stave 
har  børn,  og  de  ikke  underviser  dem  i  læren  om  omvendelse,  tro  på  Kri- 
stus, den  levende  Guds  Søn,  og  om  dåb  og  håndspålæggelse,  når  de  er 
otte  år  gamle,  skal  synden  hvile  på  forældrenes  hoved. 

Thi  dette  skal  være  en  lov  for  Zions  indbyggere  og  i  alle  dens  organiserede 
stave"  (L&P  68:25-26;  fremhævelse  tilføjet). 

Her  ser  vi  en  af  de  væsentligste  hensigter  med  stave.  De  er  organiseret 
for  at  hjælpe  „forældre  i  Zion",  der  har  børn,  med  at  undervise  dem  i  Jesu 
Kristi  evangelium  og  for  at  forvalte  frelsens  ordinanser.  Stave  er  dannet 
for  at  fuldkommengøre  de  hellige,  og  denne  udvikling  begynder  i  hjem- 
met med  effektiv  undervisning  i  evangeliet. 

Først  efter  at  en  stav  er  organiseret,  kan  hele  Kirkens  program  godken- 
des til  medlemmernes  gavn.  Det  vil  sige  præstedømmekvorummer  for  de 
unge  mænd  og  voksne  mænd  samt  Kirkens  hjælpeorganisationer.  Hjæl- 
peorganisationerne er  til  for  at  hjælpe  familier  og  enkeltpersoner  med  at 
opbygge  og  styrke  deres  vidnesbyrd  om  evangeliet  og  for  at  fremme  ånde- 
lig udvikling  under  vores  prøvestand  på  jorden. 

STJERNEN 


En  stavs  rolle  er  at 
samle  og  fuldkommen- 
gøre sine  medlemmer, 
være  et  eksempel  på 
retskaffenhed,  et  for- 
svar mod  ondskab  og 
et  tilflugssted  mod 
kommende  storme. 


I  en  anden  åbenbaring  har  Herren  udtalt:  „Thi  Zion 
skal  tiltage  i  skønhed  og  hellighed,  dets  grænser  skal 
udvides  og  dets  stave  befæstes.  Ja,  sandelig  siger  jeg 
jer,  at  Zion  må  stå  op  og  iføre  sig  sine  skønne  klæder" 
(L&P  82:14). 

Her  fremsætter  Herren  endnu  en  herlig  hensigt  med 
stave:  At  være  et  smukt  tegn,  som  verden  kan  se.  Ven- 
dingen „iføre  sig  sine  skønne  klæder"  henviser  selv- 
følgelig til  den  indre  hellighed,  som  hvert  eneste  med- 
lem, der  kalder  sig  en  hellig,  må  opnå.  Zion  er  „de  rene 
af  hjertet"  (L&P  97:21). 

Stave  i  Zion  styrkes  og  Zions  grænser  udvides,  når 
medlemmerne  afspejler  den  hellige  standard,  som 
Herren  forventer  af  sit  udvalgte  folk. 

„Ifør  dig  din  styrke,  Zion"  er  et  udtryk,  profeterne 
altid  har  brugt.  Af  profeten  Joseph  Smith  blev  det  ud- 
lagt således: 

„(Det  drejer  sig  om)  dem,  som  Gud  skulle  kalde  i  de 
sidste  dage,  og  som  skulle  sidde  inde  med  præstedøm- 
mets magt  til  at  bringe  Zion  frem  igen  og  forløse  Israel. 
At  iføre  sig  sin  styrke  er  at  iføre  sig  præstedømmets  myndig- 
hed, hvortil  Zion  har  ret  ved  afstamning"  (L&P  113:8; 
fremhævelse  tilføjet). 

Endnu  en  åbenbaring  fra  Herren  forklarer  hensigten 
med  stave: 

„Sandelig  siger  jeg  til  jer  alle:  Stå  op  og  lad  jeres  lys 
skinne,  så  jeres  lys  må  blive  et  banner  for  folkene, 

og  indsamlingen  til  Zion  og  dens  stave  må  være  til 
forsvar  og  som  en  flugt  fra  stormen  og  fra  vreden,  når 
den  i  fuldt  mål  skal  udgydes  over  hele  jorden"  (L&P 
115:5-6). 

I  denne  åbenbaring  er  der  en  befaling  om,  at  vi  skal 
lade  vores  lys  skinne,  så  det  bliver  et  banner  for  natio- 
nerne. Et  eksempel  der  kan  anvendes  som  målestok 


for  nøjagtighed  og  fuldkommenhed.  De  hellige  skal 
være  et  eksempel  på  hellighed  for  verden!  Det  er  Zions 
skønhed. 

Herren  åbenbarer  derpå,  at  Zions  stave  skal  være 
„til  forsvar  og  som  en  flugt  fra  stormen  og  vreden,  når 
den  i  fuldt  mål  skal  udgydes  over  hele  jorden."  Stave 
er  et  forsvar  for  de  hellige  mod  både  synlige  og  usynli- 
ge fjender.  Forsvaret  består  af  vejledning  gennem 
præstedømmets  kanaler,  som  styrker  vidnesbyrdet  og 
fremmer  solidariteten  i  familien  og  den  personlige  ret- 
skaffenhed. 

I  Herrens  forord  til  sine  åbenbaringer  i  Lære  &  Pag- 
ter advarer  han:  „At  den  dag  snart  kommer  -  selve 
timen  er  endnu  ikke  kommet,  men  er  nær  forhånden  - 
da  fred  skal  borttages  fra  jorden,  og  dj  ævelen  skal  have 
magt  over  sit  rige"  (L&P  1:35). 

Vi  ser  idag  -  godt  160  år  efter  denne  åbenbaring  blev 
modtaget  -  opfyldelsen  af  denne  forudsigelse.  Satan 
demonstrerer  med  utæmmet  raseri  sin  magt  over  „sit 
rige"  -  jorden.  Hans  indflydelse  har  aldrig  været  så 
stor,  og  kun  de,  der  har  taget  Helligånden  som  vejle- 
der og  fulgt  rådene  fra  præstedømmts  ledere,  vil  blive 
skånet  for  de  ødelæggelser,  der  er  forårsaget  af  Satans 
onde  indflydelse. 

Herren  siger  også  i  åbenbaringen,  der  er  forordet  til 
Lære  &  Pagter,  at  han  „vil  også  have  magt  over  sine 
hellige  og  regere  midt  iblandt  dem"  (L&P  1:36).  Denne 
situation  indtræffer,  når  Herren  virker  gennem  sine 
salvede  tjenere  og  præsiderende  personer  i  stave  og 
ward. 

Profeten  Nephi  fra  Mormons  Bog  forudså  dagen, 
hvor  de  hellige  ville  være  spredt  i  stave  over  hele  ver- 
den. Han  så  den  tid,  da  Herren  ville  udstrække  sin  be- 
skyttelse over  dem,  når  de  blev  generet  af  ødelæg- 

Vi  må  være  opmærksomme 
på  muligheder  for  at  fortælle 
andre  om  evangeliets  budskab. 
Medlemsmissionering  er  nøglen 
til  Kirkens  fremtidige  vækst. 


gelsens  storm,  der  truer  deres  eksistens.  Nephi  profe- 
terede: 

„Og  det  skete,  at  jeg,  Nephi,  så  Guds  Lams  kraft 
komme  ned  over  Lammets  kirkes  hellige  og  over  Her- 
rens pagts  folk,  som  var  spredt  over  den  hele  jord;  og 
de  blev  udrustet  med  retfærdighed  og  med  Guds  kraft 
i  stor  herlighed"  (1  Nephi  14:14). 

Gennem  åbenbaring  ved  vi,  at  der  vil  finde  ulykker, 
katastrofer  og  forfølgelse  sted  i  de  sidste  dage,  men  de 
hellige  kan  blive  skånet  gennem  retfærdighed.  Her- 
rens løfte  i  Mormons  Bog  står  fast:  „Derfor  vil  han  be- 
vare de  retfærdige  ved  sin  magt"  (1  Nephi  22:17). 

HENSIGTER 

Af  åbenbaringerne  kan  vi  se,  at  en  stav  har  mindst 
fire  formål: 

1.  Hver  stav,  som  præsideres  over  af  tre  højpræster, 
hjulpet  af  tolv  mænd,  der  kaldes  et  højråd,  bliver  en 
mini-kirke  for  de  hellige  i  et  bestemt  geografisk  områ- 
de. Hensigten  er  at  samle  og  fuldkommengøre  med- 
lemmerne, som  bor  inden  for  stavens  grænser,  ved  at 
tilbyde  dem  Kirkens  programmer  og  ordinanser  samt 
undervisning  i  evangeliet. 

2.  Stavens  medlemmer  skal  være  eksempler,  eller  en 
målestok  for  retskaffenhed. 

3.  Stave  skal  være  et  forsvar.  Det  bliver  de,  når  sta- 
vens medlemmer  samles  under  deres  lokale  præste- 
dømmeledere og  indvier  sig  til  at  gøre  deres  pligt  og 
overholde  deres  pagter.  Pagterne  bliver,  hvis  de  over- 
holdes, en  beskyttelse  mod  vildfarelse,  ondskab  og  ka- 
tastrofer. 

Vi  bygger  kun  templer  i  stave.  Templets  velsignelser 
og  ordinanser  forbereder  mennesket  til  ophøjelse.  Det 


er  selvfølgelig  ikke  muligt,  at  hver  eneste  stav  har  et 
tempel,  men  vi  ser  for  tiden  nogle  usædvanlige  -  ja, 
mirakuløse  -  fremskridt  med  hensyn  til  opførelsen  af 
templer  i  forskellige  dele  af  verden.  Et  sådant  program 
muliggør,  at  Kirkens  medlemmer  modtager  Herrens 
fulde  velsignelser. 

4.  Stave  er  tilflugtsteder  fra  den  storm,  der  vil  blive 
sendt  ud  over  jorden. 

MEDLEMMERNES  ANSVAR 

Med  disse  formål  med  stave  i  tankerne  ønsker  jeg  at 
drøfte,  hvilket  ansvar  de  medlemmer  har,  der  bor  i 
stave.  Lad  mig  sammenfatte: 

1.  Vi  skal  være  Jesu  Kristi  evangeliums  „lys"  for 
andre.  Frelseren  befalede:  „Hvad  slags  mænd  burde  I 
da  være?  Sandelig  siger  jeg  jer:  Som  jeg  er"  (3  Nephi 
27:27). 

2.  Vi  må  være  opmærksomme  på  de  muligheder  der 
findes  for  at  fortælle  andre  om  evangeliets  budskab. 
Medlemsmissionering  er  nøglen  til  Kirkens  fremtidige 
vækst,  og  det  er  en  af  de  herlige  nøgler  til  vore  med- 
lemmers personlige  udvikling. 

3.  Vi  bør  gøre  alt  hvad  der  står  i  vores  magt  for  at  for- 
berede vore  sønner  og  børnebørn  på  at  tage  på  missi- 
on. Hver  eneste  dreng  bør  have  en  missionsopspa- 
ring. 

4.  Vore  hjem  bør  være  tilflugtssteder  fulde  af  kær- 
lighed og  harmoni.  Hver  familie  bør  under  faderens  le- 
delse bede,  studere  evangeliet  og  holde  familie- 
aften. 

5.  Vi  bør  søge  templets  velsignelser  og  ordinanser. 
Det  vil  sige,  at  vi  holder  Herrens  bud  -  ærlighed,  ret- 
skaffenhed og  personlig  kyskhed  -  og  opretholder 

Hver  stav,  som  præsideres 

over  af  tre  højpræster,  hjulpet 

af  tolv  mænd,  der  kaldes  et 

højråd,  bliver  en  minikirke 

for  de  hellige  i  et  bestemt 

geografisk  område. 


Herrens  præstedømmeledere.  Det  vil  også  sige,  at 
brødrene  er  værdige  til  at  blive  ordineret  til  Det  Melki- 
sedekske  Præstedømme. 

6.  Vi  har  en  forpligtelse  til  at  udføre  tempelordinan- 
ser  for  vore  afdøde  slægtninge.  Det  kræver,  at  vi  fore- 
tager den  nødvendige  slægtsforskning,  for  at  deres 
navne  kan  sendes  til  templet.  Vi  kan  ikke  blive  ophøjet 
uden  for  evigt  at  være  kædet  sammen  med  vore  for- 
fædre. 

7.  Vi  bør  som  familier  stræbe  efter  at  være  selvforsy- 
nende. Siden  1936  er  Kirkens  medlemmer  blevet  in- 
strueret om  at  have  et  års  forbrug  af  mad,  tøj  og  om 
muligt  brændsel.  Det  gør  os  i  stand  til  at  klare  arbejds- 
løshed, manglende  indkomst  eller  endda  de  katastro- 
fer, som  omtales  i  åbenbaringerne. 

8.  Præstedømmebærerene  bør  våge  over  kvorums- 
medlemmerne  og  deres  familier  gennem  organiseret 
hjemmelærerarbejde.  Vi  bør  være  interesseret  i  hvert 
eneste  medlem  af  Kirken,  som  vi  får  tildelt,  og  som 
ikke  fuldt  ud  deltager  i  Kirkens  aktiviteter. 

9.  Vi  bør  deltage  i  Kirkens  programmer  og  aktivite- 
ter -  holde  sabbatten  hellig,  overvære  møderne,  mod- 
tage de  kaldelser,  vi  tilbydes,  og  forstørre  disse  kaldel- 
ser. Tjen  villigt;  jeg  lover  jer,  at  I  vil  få  stor  glæde  af 
det. 

10.  Hver  eneste  voksen  bør  betale  en  ærlig  tiende  og 
bidrage  gavmildt  til  fasteofferet. 

Jeg  vidner  for  jer  om,  at  dette  er  Herrens  værk,  det 
største  værk  i  hele  verden.  Må  Gud  velsigne  os,  så  vi 
kan  være  trofaste  og  tapre  i  vores  vidnesbyrd  om  dette 
store  værk. 

Jeg  vil  slutte  med  en  appel  fra  Moroni,  den  store  pro- 
fet i  Mormons  Bog: 

„Tag  dit  højtidsskrud  på,  o  Zions  datter;  forstærk 


dine  stave  og  udvid  dine  grænser  til  evig  tid,  så  at  du 
ikke  mere  beskæmmes,  men  at  den  evige  Faders  pag- 
ter, som  han  har  gjort  med  dig,  o  Israels  hus,  må  blive 
opfyldt"  (Moroni  10:31).  D 

Fra  en  tale  af  præsident  Ezra  Taft  Benson  til  Kirkens  stave. 


FORSLAG  TIL  SAMTALEEMNER 
FOR  HJEMMELÆRERE 


Herren  har  oprettet  stave  med  fire  væsentlige 
formål: 

-  At  samle  og  fuldkommengøre  de  medlemmer, 
der  bor  i  dem. 

-  At  være  eksempler  på  retskaffenhed. 

-  At  være  et  forsvar  for  medlemmerne. 

-  At  være  et  tilflugtsted  fra  stormen,  når  den 
udsendes  over  jorden. 

At  være  en  stav  pålægger  medlemmerne 
væsentlige  ansvar: 

-  At  være  evangeliets  „lys",  at  fortælle  andre  om 
evangeliet  og  forberede  sønner  og  børnebørn 
på  at  blive  missionærer. 

-  At  gøre  vore  hjem  til  tilflugtsteder,  fulde  af 
kærlighed  og  harmoni. 

-  At  søge  templets  velsignelser  og  ordinanser  for 
os  selv  og  vore  afdøde  slægtninge. 

-  At  være  uafhængige. 

-  At  deltage  i  Kirkens  programmer  og  aktiviteter. 

-  At  betale  en  ærlige  tiende  og  bidrage  gavmildt 
til  fasteofferet. 

JEG  FANDT  DET  SAN 


Ann  Laemmlen  Lewis 


Da  Fan  Hsieh  læste  om  gengivelsen  af  præ- 
stedømmet, måtte  han  vide  mere.  „For 
første  gang  efter  at  jeg  var  blevet  afløst  fra 
præstedømmet  i  min  egen  kirke,  tænkte 
jeg  på,  at  jeg  måske  kunne  bære  præstedømmet  igen, " 
fortæller  han. 

Hsieh  var  holdt  op  efter  18  år  som  katolsk  præst, 
fordi  han  følte  „et  åndeligt  tom- 
rum". Nu,  hvor  han  studerede  det 
gengivne  evangelium,  stod  han  for  at 
opdage  Guds  sande  præstedømme. 
Fan  Hsieh  blev  født  den  23.  august 
1922  i  Tayeh  i  Kina  i  et  isoleret  land- 
brugsområde. Han  begyndte  ikke  på 
en  direkte  skolegang,  før  han  var  10 
år  gammel.  Efter  fire  år  i  en  privat- 
skole kom  han  på  en  katolsk  skole  og 
lærte  om  Jesus  Kristus,  hvorpå  han 
blev  døbt  som  katolik.  „Jeg  så  mange 
gode  katolske  missionærers  eksem- 
pel," beretter  han,  „og  jeg  tænkte, 
at  Kina  behøvede  flere  af  dem  til  at 
undervise  befolkningen  om  Jesus  Kristus .  Jeg  beslutte- 
de at  blive  præst." 

Hsieh  måtte  gå  meget  igennem,  før  han  nåede  dette 
mål.  Han  studerede  på  en  katolsk  præsteskole  i 
Wuhan  i  fire  år.  Derpå  studerede  Hsieh  på  et  katolsk 
universitet  i  hovedstaden  Peking.  Året  efter  overtog 
kommunisterne  byen,  og  Hsieh  undslap  til  Shanghai, 
hvor  han  studerede  på  Aurora  Jesuit-universitetet.  Da 
de  kommunistiske  styrker  invaderede  Shanghai,  flyt- 
tede han  til  den  katolske  præsteskole  i  Hong  Kong.  På 
grund  af  den  politiske  situation  blev  præsteskolen  flyt- 
tet til  Macao.  Hsieh  blev  ordineret  til  præst  i  den  katol- 
ske kirke,  mens  han  opholdt  sig  i  Macao. 

Efter  sin  ordination  blev  Hsieh  overflyttet  til  Rom, 
hvor  han  studerede  italiensk,  latin  og  jura  i  fire  år.  Der- 


efter flyttede  han  til  Paris,  hvor  han  studerede  fransk, 
græsk,  hebraisk,  engelsk,  spansk  og  tysk,  således  at 
han  bedre  kunne  forstå  Bibelens  originale  tekster  og 
forskellige  oversættelser.  Hsieh  ønskede  at  lære  mest 
muligt  om  Frelseren. 

Endelig  i  1967  gik  Hsiehs  første  ønske  om  at  belære 
sit  eget  folk  om  Jesus  Kristus  i  opfyldelse.  Kardinal  Yu 
Ping  var  rektor  for  det  katolske  Fu 
Jen  universitet  i  Taipei,  og  han  op- 
fordrede Hsieh  til  at  blive  professor  i 
filosofi  og  fransk.  Hsieh  begyndte  i 
dette  arbejde  at  bære  sit  voksende 
vidnesbyrd  om  Jesus  Kristus. 

„I  18  år  underviste  jeg  og  opfyldte 
mine  ansvar  som  præst,"  siger 
Hsieh.  „Jeg  havde  meget  travlt, 
men  jeg  var  ikke  lykkelig.  Jeg  fik 
mulig  hed  for  at  studere  i  Europa. 
Jeg  var  lærer,  elev,  professor,  præst, 
leder  af  en  præsteskole  -  mit  liv  var 
farve  rigt  -  men  der  var  et  åndeligt 
tomrum." 
Og  der  var  regler  og  skikke  i  den  katolske  kirke,  som 
Hsieh  følte  sig  utilpas  ved,  fx  forbudet  mod  at  læse 
visse  bøger  -  og  han  ønskede  at  læse  og  studere  så 
meget  som  muligt.  Et  andet  problem,  som  plagede 
Hsieh  som  ordineret  præst,  var  Herrens  ord:  „Det  er 
ikke  godt  for  mennesket  at  være  ene"  (1  Mos.  2:18). 

„Det  bestemte  skriftsted  blev  meget  levende  for 
mig,  da  jeg  engang  var  alvorligt  syg,  og  jeg  ikke  havde 
nogen  til  at  tage  sig  af  mig.  Jeg  følte  mig  meget  alene. 
Jeg  forstod,  behovet  for  en  ledsager,  jeg  kunne  dele 
mit  liv  med.  Jeg  besluttede  da,  at  det  ikke  var  rigtigt 
altid  at  være  alene." 

Sådanne  følelser  tog  til  med  tiden,  og  Hsieh  bad  en- 
delig i  1973  om  at  blive  løst  fra  sine  præsteløfter.  Han 
tog  sin  afsked  fra  Fu  Jen  universitetet  og  blev  straks 

ansat  af  det  statslige  Cheng  Chi  universitet  i  Taipei.  Et 
år  efter  mødte  Hsieh  en  af  sine  undervisningsassisten- 
ter, bejlede  til  hende  og  blev  gift  med  hende.  Han  var 
da  omkring  50  år  gammel. 

„Det  var  vanskeligt  for  mig  at  forlade  præstedøm- 
met," fortæller  han.  „Jeg  havde  været  præst  så  længe. 
Nu  havde  jeg  opgivet  alt,  hvad  jeg  tidligere  havde 
levet  for.  Jeg  savnede  det  at  kunne 
fortælle  om  min  viden  og  forståelse 
af  evangeliet,  noget  jeg  kunne  gøre 
som  præst.  Jeg  tænkte  på  at  blive 
præst  i  en  anden  kirke,  som  tillod,  at 
præster  var  gift.  Men  på  grund  af 
min  tro  på  den  katolske  kirke,  kunne 
jeg  ikke  foretage  dette  skift." 

Tre  år  efter  Hsieh  var  blevet  gift, 
var  han  alene  hjemme,  da  to  unge 
mænd  bankede  på  døren.  „De 
ønskede  at  tale  med  mig,  og  jeg 
svarede,  at  jeg  ikke  havde  tid  og 
ikke  var  interesseret,  uanset  hvad 
de  ønskede  at  tale  om." 

„Men  da  jeg  tænkte  på  dem,  blev  jeg  mere  nysger- 
rig. Jeg  ville  vide,  hvem  de  var,  og  hvad  de  lavede  i  Tai- 
wan, så  jeg  gik  ud  på  min  altan  og  så  dem  gå  fra  dør  til 
dør.  Jeg  ventede  længe  på,  at  de  skulle  komme  ud  fra 
en  lejlighed,  og  så  kaldte  jeg  på  dem  og  bad  dem 
komme  tilbage." 

„Det  første  jeg  spurgte  om  var:  ,Er  I  missionærer?' 
Da  de  svarede  ja,  udspurgte  jeg  dem  om  deres  religi- 
on. Mange  af  mine  spørgsmål  forblev  ubesvarede,  og 
jeg  følte  mig  ikke  tilfreds  med  vores  første  samtale." 

„Den  aften  talte  jeg  med  min  kone  om  deres  besøg, 
og  hun  mindede  mig  om  Herrens  formaning  om  at, 
vogte  sig  for  falske  profeter' "  (se  Matt.  7:15). 

Da  missionærerne  vendte  tilbage,  ville  Hsieh  ikke 
lade  dem  komme  indenfor,  men  han  ønskede  heller 


ikke  at  være  uhøflig.  Hele  aftenen  forklarede  Hsieh 
missionærerne,  hvordan  den  sande  religion  skulle 
være.  Han  fortalte  dem  ikke,  at  han  havde  været  ka- 
tolsk præst,  men  de  følte  sig  opmuntret  af  hans  kend- 
skab til  kristendommen. 

En  af  missionærerne,  Donald  B.  Cenatiempo,  skrev 
om  oplevelsen:  „Jeg  følte,  at  vi  var  eleverne,  og  han 
var  læreren.  Vi  kunne  se,  at  han  var 
en  meget  intelligent  og  meget  reli- 
giøs mand."  Missionærerne  spurg- 
te, om  de  måtte  komme  igen,  og 
Hsieh  sagde  ja.  Besøgene  blev  en 
ugentlig  begivenhed. 

„Jeg  ønskede  ikke  at  sende  dem 
bort,"  husker  Hsieh.  „Jeg  tænkte, 
at  hvis  deres  kirke  var  sand,  ville 
den  have  en  profet  og  fortsat  åben- 
baring. Jeg   spurgte    dem,    hvorfor 
deres  kirke  ikke  brugte  kors  eller 
krucifikser,    og   de    sagde:    , Fordi 
Kristus  er  opstanden;  Kristus  lever. 
Hvis  en  af  dine  venner  eller  for- 
ældre dør,  ville  du  så  tage  et  billede,  hvor  de  er  døde, 
og  vise  det  til  alle  og  enhver?'  Visdommen  i  deres  svar 
rørte  mig  åndeligt." 

Hsieh  begyndte  at  læse  Mormons  Bog  og  Lære  & 
Pagter,  som  han  især  syntes  om,  fordi  det  er  en  opteg- 
nelse om,  at  Herren  taler  til  menneskene  i  disse  sidste 
dage.  Hsieh  bad  om  andre  bøger,  han  kunne  læse,  og 
missionærerne  gav  ham  et  eksemplar  af  Et  stort  og  for- 
underligt værk  af  ældste  LeGrand  Richards. 

„Vi  fortalte  bror  Hsieh,  at  han  kunne  modtage  præ- 
stedømmet og  virke  i  præstedømmet,"  skrev  ældste 
Cenatiempo.  „Bror  Hsieh  forstod  som  enhver  anden 
på  hans  åndelige  niveau,  hvad  det  betød  at  bære  præ- 
stedømmet -  Guds  sande  præstedømme." 
Hsieh  forklarede  sin  kone,  hvad  han  havde  læst,  og 

Fan  Hsieh,  hans  kone,  Shou-yi  Lou,  og  deres 
16-årige  søn,  Ya-way.  Bror  Hsieh  er  tidligere 
katolsk  præst  og  har  virket  i  tempelpræsident- 
skabet i  templet  i  Taipei  (Taiwan)  fra  1986  til  1990. 
Søster  Hsieh  har  virket  i  wardets  hjælpeorganisa- 
tioner, været  tempeltjener  og  institutlærer.  Ya-way 
udførte  mere  end  2000  dåb  for  de  døde,  da 

han  var  diakon. 


hun  fandt  det  meget  interessant.  Sammen  begyndte 
de  at  studere  og  bede  om  en  forståelse.  Efter  en  tid 
sagde  Hsiehs  kone  til  missionærerne:  „Vi  har  bedt,  og 
vi  føler,  at  det  er  bedst,  at  vi  bliver  døbt  sammen."  De 
blev  døbt  i  december  1977. 

I  årene  efter  denne  særlige  begivenhed  har  de  udvik- 
let et  stærkt  vidnesbyrd,  som  de  holder  af  at  bære  for 
andre. 

„Vi  har  altid  sagt,  at  vi  er  villige  til  at  gøre  alt,  hvad 
Herren  ønsker  af  os, "  siger  bror  Hsieh.  „Og  vi  har  altid 
forsøgt  at  bruge  enhver  lejlighed  og  ethvert  talent, 
som  han  har  givet  os,  til  at  bidrage  til  opbygningen  af 
Guds  rige  på  jorden  og  til  at  fortælle  om  evangeliets 
budskab. 

Bror  Hsieh  har  haft  nogle  enestående  muligheder  til 
at  gøre  dette.  Han  har  syv  gange  forelæst  ved  Interna- 
tional Conference  for  Christian  Professors.  De  er  inte- 
resseret i  Kirken,  fordi  den  er  ret  ny  og  enestående  i 
moderne  kristendom,'7  siger  bror  Hsieh.  „Herren  har 
givet  mig  mange  muligheder  for  at  bære  mit  vidnes- 
byrd over  for  disse  videnskabsmænd." 

Bror  Hsieh  bor  i  Mu  Cha  ward  og  er  for  tiden  høj- 
rådsmedlem i  staven  i  det  vestlige  Taipei.  Han  har  bi- 
draget til  den  anden  oversættelse  af  Mormons  Bog  til 
kinesisk. 

„Evangeliet  er  Guds  kærlighed,"  siger  han.  „Det  er 
vigtigt,  at  alle  mænd  og  kvinder  hører  dette  budskab. 
Det  vi  gør,  gør  vi  til  Guds  ære  og  for  at  frelse  sjæle. 
Venskab  er  måden,  hvorpå  vi  deler  evangeliet.  Det  en- 
delige mål  for  alle  er  frelse  og  ophøjelse."  □ 

LI  I  SAS 

VENNER 


Delfinerne  har  lært 
Liisa  Roto,  at  med  dyr 
som  med  mennesker 
må  kærlighed  udvikles 
fra  tillid. 


Richard  M.  Romney 


Liisa  Roto  fra  Tampere  i  Finland  har  nogle  venner, 
som  hun  gerne  vil  have,  I  møder.  Men  for  at  be- 
søge dem,  må  man  træffe  en  aftale.  Man  skal 
have  papirsko  på,  så  man  ikke  slæber  bakterier 
ind  til  dem.  Og  Liisa  må  tale  til  dem,  berolige  dem  og 
overbevise  dem  om,  at  de  kan  stole  på  jer. 

Liisa  vil  så  stille  sig  ved  siden  af  bassinet,  løfte  begge 
hænder  over  hovedet  og  blæse  i  en  fløjte.  Hendes  ven- 
ner kommer  farende  mod  jer  gennem  vandet  som  glat- 
te, grå  torpedoer.  Med  et  farer  de  opad  som  missiler  og 
flyver  op  i  luften,  mens  de  samtidig  sprøjter  på  jer. 

Forstår  I,  Liisas  venner  er  delfiner. 

„De  er  nogle  fantastiske  skabninger,"  siger  Liisa. 
„Når  man  er  sammen  med  dem  hver  dag,  arbejder 
med  dem,  træner  dem,  så  kommer  man  til  at  kende 
hver  enkelt  som  en  personlighed."  Liisa  kalder  hver 
delfin  ved  navn,  og  de  reagerer  hver  især  på  deres 
navne. 

„Det  her,"  siger  hun,  „er  Nasi.  Hun  elsker  at  blive 
fotograferet."  Og  delfinen  poserer  meget  imødekom- 
mende. 


Da  Liisa  på  20  år  først  hørte  om  jobbet  på  Delfinaario, 
blev  hun  begejstret.  Hun  havde  gode  kvalifikationer.  I 
gymnasiet  havde  Liisa  studeret  biologi,  men  også  ma- 
tematik, fysik  og  kemi. 

„Det  er  alt  sammen  en  del  af  jobbet, "  forklarer  hun. 
„Og  jeg  har  altid  været  interesseret  i  dyr."  Jobbet 
kunne  hjælpe  hende  med  at  tjene  penge  til  universi- 
tetsstudier i  Sverige.  Hendes  entusiasme  og  baggrund 
kunne  betale  sig.  Hun  fik  jobbet. 

Liisa  har  lært,  at  venskab  med  disse  havpattedyr 
kræver  en  stor  indsats.  Hver  dag  forbereder  hun  deres 
mad,  giver  dem  vitaminer,  leger  med  dem  og  indsam- 
ler prøver  fra  deres  vandtanke  for  at  spore  eventuelle 
bakterier.  Når  hun  ikke  direkte  er  hos  delfinerne,  fin- 
der man  hende  i  færd  med  at  taste  oplysninger  om 
hvert  dyrs  daglige  tilværelse  ind  på  en  computer,  drøf- 
te laboratorieresultater  af  vandprøverne  eller  studere 
faglitteratur. 

Liisa  er  også  sammen  med  de  andre  trænere  og  for- 
skere, og  hun  leder  delfinshowet  for  turister  og  besøg- 
ende,  der  stimler  sammen  i  arenaen  i  Delfinaario. 

Hver  dag  er  fuld  af 
arbejde,  men  at  arbejde 
sammen  opbygger  en 
følelse  af  kammeratskab. 
Tilskuerne  kommenterer 
ofte,  hvor  godt  delfinerne 
og  trænerne  synes  at 
kende  hinanden. 


Nogle  gange  møder  hun  også  sin  far  Pekka  Roto,  der  er 
stavspræsident  i  Tampere.  Sammen  kører  de  ind  til 
Tampere  for  at  slentre  gennem  byens  kendte  inden- 
dørs marked,  hvor  hylde  efter  hylde  er  fyldt  med  varer 
fra  hele  verden. 

„Jeg  spiser  stadig  fisk, "  fortæller  Liisa  og  bemærker, 
at  delfiner  ikke  er  fisk,  men  pattedyr.  „Men  jeg  er  ikke 
mere  så  glad  for  sild.  Det  er  sild,  vi  fodrer  delfinerne 
med." 

Liisas  yndlingsret?  „Svampe." 

Hendes  kærlighed  til  dyr  kommer  helt  naturligt. 
Som  barn  boede  hun  på  en  gård  og  havde  en  hest.  „Jeg 
husker,  at  da  jeg  var  lille,  tænkte  jeg  over,  om  Herren 
kunne  elske  min  hest  lige  så  meget,  som  jeg  gjorde.  Jeg 
afgjorde,  at  det  måtte  han  gøre,  og  at  jeg  også  måtte 
elske  alle  hans  skabninger.  Der  er  trods  alt  en  del  af 
den  verden,  som  han  skabte  for  dig  og  mig." 

Få  en  snak  med  Liisa  om  delfiner,  og  man  finder  ud 
af,  at  hun  ved  en  masse  om  dem.  Delfinerne  transpor- 
teres til  Finland  fra  Florida  i  USA  og  fra  Den  Mexikan- 
ske  Golf.  Under  transporten  til  deres  nye  hjem  er  de 


smurt  ind  i  en  emulsion  for  at  forhindre,  at  de  tørrer 
ud.  I  naturen  vil  delfiner  ikke  spise  døde  fisk  -  det  er 
noget,  de  skal  lære  -  men  babydelfiner  kan  mades  ved 
at  få  sprøjtet  mælk  ind  i  munden.  Når  et  af  dyrene  er 
sygt,  bliver  de  andre  kede  af  det  og  passer  på  det.  Og 
delfiner  er  et  af  de  mest  intelligente  dyr  der  findes.  De 
taler  sammen  ved  hjælp  af  en  række  fløjt  og  høje  klik- 
kelyde  og  lyder  næsten  som  fugle.  Delfiner  navigerer 
gennem  vandet  ved  at  bruge  en  indbygget  sonar. 

Liisa  ved,  at  delfiner  fra  naturen  springer  meget,  og 
at  man  kan  forstærke  denne  egenskab  ved  at  lære  dem 
nye  numre  som  at  „gå"  baglæns  på  deres  haler.  Delfi- 
ner leger  for  at  underholde  sig  selv,  og  derfor  kan  træ- 
nerne lære  dem  at  bruge  bolde,  tøndebånd  og  kurve. 

Man  kan  se,  at  Liisa  holder  meget  af  delfinerne.  Hun 
hælder  vand  i  tanken  og  viser,  hvordan  delfinerne 
samles  for  at  mærke  boblerne  i  deres  hovede.  Liisa  vil 
få  delfinerne  til  at  slå  i  vandet  med  deres  finner  eller 
glide  op  af  bassinnet,  så  I  kan  klappe  dem.  Men  hele 
tiden  behandler  hun  dyrene  med  den  største  respekt. 

„De  er  mine  venner,"  siger  hun.  „Jeg  ved,  at  min 

Hver  dag  skriver  Liisa  en 
beretning  om  hver  delfin. 
„Jeg  holder  kun  styr  på 
mine  venner,"  siger  hun. 


himmelske  Fader  ønsker,  at  vi  er  venlige  mod  dem." 
Liisa  har  læst  i  Den  Kostelige  Perle,  at  Herren  skabte 
havets  væsener.  „Og  jeg,  Gud,  sagde:  Lad  vandet 
frembringe  en  mangfoldighed  af  vrimlende,  levende 
væsener"  (Moses  2:20).  Hun  ved,  at  Herren  „skabte 
alle  ting .  .  .  åndeligt,  førend  de  var  i  deres  naturlige  til- 
stand på  jorden"  (Moses  3:5).  Og  hun  husker  et  skrift- 
sted i  Lære  &  Pagter:  „Thi  det  er  nødvendigt,  at  jeg, 
Herren,  gør  enhver  ansvarlig,  som  er  forvalter  over  de 
jordiske  goder,  jeg  har  skabt  og  beredt  for  mine  skab- 
ninger" (L&P  104:13). 

„Jeg  kan  ikke  arbejde  med  delfiner  og  samtidig 
mene,  at  de  var  skabt  ved  en  tilfældighed,"  fortæller 
Liisa.  „Jeg  kan  ikke  læse  i  skrifterne  uden  at  føle,  at 
Herren  ønsker,  at  vi  deler  verden  med  dens  andre  be- 
boere, så  vi  alle  kan  leve  og  udvikle  os  sammen." 

Det  er  sådanne  meninger,  der  har  fået  Liisas  kolleger 
til  at  respektere  hende,  for  de  elsker  også  dyrene. 

Naturligvis  drejer  hele  Liisas  liv  sig  ikke  om  delfiner. 
På  universitetet  vil  hun  studere  økonomi  og  håber,  at 
hun  en  dag  kan  arbejde  inden  for  dette  felt.  Hun  har  en 


familie,  som  elsker  og  beundrer  hende,  og  hun  har  en 
kirkekaldelse  at  passe.  Liisa  taler  om  måske  at  tage  på 
mission,  om  en  dag  at  blive  gift  i  templet  og  selv  få  sin 
egen  familie.  Og  hun  besøger  stadig  familiens  gård  i 
Tamperes  udkant,  for  hun  er  også  venner  med  dyrene 
der. 

Liisa  ser  sin  ansættelse  på  Delfinaario  som  en  midler- 
tidig situation.  „Det  er  et  arbejde,  som  jeg  elsker," 
siger  hun,  „men  det  er  ikke  det,  jeg  planlægger  at  gøre 
resten  af  livet."  I  mellemtiden  lærer  jeg  en  masse  om 
forskning  og  om  at  træne  med  kærlighed,  fortæller 
hun  -  „delfinerne  ved  virkelig,  hvad  man  føler  for 
dem, "  siger  hun  -  og  om  venskab,  den  form  for  ven- 
skab, som  vor  himmelske  Fader  ønsker,  der  eksisterer 
mellem  dyr  og  mennesker.  □ 


Redaktionens  bemærkning:  Siden  denne  historie  blev 
skrevet,  er  Liisa  blevet  kaldet  til  en  fuldtidsmission  i  USA, 
og  hun  tjener  nu  i  Utah  Ogden  Mission. 

Marvin  K.  Gardner 


I  DEN  GAMLE 
BYDEL  I 

JERUSALEM 


Den  gamle  bydel  i  Jeru- 
salem. Snævre  gader 
-  knap  bredere  end  en 
gyde  -  mennesker  fra 
hele  verden  i  trængslen:  Turister 
med  solbriller  i  shorts,  præster  i  for- 
skellige religiøse  ordensdragter, 
unge  soldater  med  maskinpistoler, 
jødiske  mænd  og  drenge  med  kalot 
på  hovedet  og  arabere  i  kapper  og 
hovedklædning.  Nogle  kvinder 
bærer  sjal  og  slør;  andre  går  i  kon- 
tortøj. Små  børn  farer  rundt  i 
mængden. 

Da  vi  gik  gennem  markedsplad- 
sen (souk),  hørtes  lyden  af  handel 
og  prutten  med  priser  overalt.  Og 
udvalget  er  overvældende.  Butiks- 
ejerne reklamerer  for  deres  varer 
ved  at  placere  dem  ude  på  gaden 
foran  deres  butik.  Stråkurve  er 
fyldt  med  nødder,  frugt  og  grøntsa- 
ger. Lange  broderede  kjoler  er 
hængt  op.  Hylder  er  fyldt  med  re- 
ligiøse   statuer    udskåret    af    oli- 


ventræ. Der  er  række  på  række  af 
messingvarer,  kobber-  og  sølv- 
bakker, armensk  keramik  med 
glasur  og  persiske  kander.  Og  der 
er  endeløse  arrangementer  af  guld- 
og  sølvsmykker,  fåreskind  og  læ- 
derjakker samt  eksotiske  oriental- 
ske tæpper. 

Nogen  laver  falafel  (en  stegt  og 
krydret  grøntsagsblanding);  andre 
steger  shish  kebab;  lugten  af  nybagt 
brød  blander  sig  med  duften  af  ek- 
sotiske krydderier.  Købmænd  står  i 
døren  og  byder  os  indenfor.  Musik 
fra  forskellige  kulturer  brøler  fra  ra- 
dioerne. 

Min  hustru,  Mary,  og  jeg  stand- 
ser op  ved  en  lille  butik,  der  sælger 
genstande  af  religiøs  betydning  for 
kristne,  jøder  og  muslimer.  Mens  vi 
kigger  os  omkring,  forklarer  ejeren 
-  en  lille,  tynd  araber  -  os  betydnin- 
gen og  anvendelsen  af  flere  gen- 
stande. Og  han  fortæller  os  om  ko- 
ranen. 

Vi  bestemmer  os  for,  hvad  vi  skal 
købe,  og  begynder  det  forventede 
ritual  med  at  prutte  om  prisen.  I 
håbet  om  at  blive  enige  om  et  rime- 
ligt beløb  giver  vi  manden  nogle 
knitrende  nye  pengesedler. 

Han  tæller  dem  og  overrasker  os 
ved  at  give  os  en  tilbage. 

„I  gav  mig  for  meget,"  forklarer 
han.  De  nye  sedler  hang  sammen. 
Vi  havde  betalt  ham  for  meget. 

„Mange  tak,"  sagde  Mary.  „Vi 
sætter  pris  på  din  ærlighed." 

„Nåh,  jeg  er  ikke  ærlig  for  jeres 
skyld,"  svarede  manden.  „Jeg  er 
ærlig  af  hensyn  til  mig  selv  og  min 
familie.  Jeg  vil  ikke  købe  mad  til 
min  familie  med  uærlige  penge!" 

Da  vi  vendte  tilbage  til  den  lar- 
mende, overfyldte  gade,  forstod 
vi,  at  vi  havde  fået  mere,  end  vi 
handlede  om  -  mindet  om  en  ara- 
bisk ven,  som  ikke  ville  sælge  sig 
selv  for  en  knitrende  ny  penge- 
seddel. □ 


FASTLÆG 

Ældste  Richard  P.  Lindsay 

De  Halvfjerds 


Din  patriarkalske 
velsignelse  kan  vejlede 
dig  hele  livet. 


Jeg  var  kun  et  barn,  da  min 
far  døde  af  lungebetændel- 
se. Få  dage  efter  døde  min 
14-årige  bror  af  en  anden 
sygdom.  Det  var  i  trediverne,  midt 
under  den  store  depression  i  USA. 
Beskæftigelse  var  der  kun  lidt  af,  og 
det  samme  gjaldt  penge.  Min  mor 
var  sygeplejerske  og  kæmpede  for 
at  sørge  for  de  resterende  fem  børn. 
Det  var  ikke  let  for  nogen  af  os,  og 


jeg  tænkte  tit  over,  hvordan  det 
ville  gå. 

Men  der  er  en  ting,  der  skete  i  de 
vanskelige  tider,  som  jeg  husker, 
som  var  det  sket  i  går  -  noget,  der 
fik  mig  til  at  se  fremad  med  mod  og 
håb. 

Godt  et  år  efter  min  fars  død 
kom  hans  fætter  på  besøg  hos  os. 
Israel  Bennion  kom  ikke  blot  for 
at  aflægge  os  et  besøg,  men  som 
stavspatriark.  Alle  vi  børn  var 
skrubbet  rene  og  klædt  på  som  til 
kirke.  Vi  ventede,  til  det  blev  vo- 
res tur  til,  at  denne  værdige  mand 
lagde  sine  hænder  på  vores  hoved 

og  gav  os  vores  patriarkalske  vel- 
signelse. Jeg  var  kun  syv  år,  ikke 
gammel  nok  til  at  forstå  betydnin- 
gen af  alt  det,  der  skete.  (I  dag  til- 
råder Kirken,  at  man  venter,  til 
man  er  ældre,  før  man  får  sin  patri- 
arkalske velsignelse).  Men  jeg 
kunne  mærke  en  stor  ærbødighed, 
en  følelse  som  den,  jeg  kendte  fra 
faste-  og  vidnesbyrdsmøderne.  Jeg 
huskede  hans  instruktioner,  selv 
om  de  var  korte,  om  at  min  velsig- 
nelse ville  være  en  vejledning  for 
mig  -  noget,  jeg  kunne  bruge  til  at 
fastlægge  min  kurs  gennem  livet 
med. 

O  Hvordan  får  du  en  patri- 
arkalsk velsignelse?  Indled  den 
formelle  procedure  ved  at  tale 
med  din  biskop.  Han  kan  be- 
svare dine  spørgsmål  og  hjælpe 
dig  i  din  forberedelse.  Når  du 
er  parat,  vil  han  give  dig  en 
anbefaling. 

D  Biskopper  er  instrueret  om 
kun  at  udstede  anbefalinger  til 
dem,  som  er  gamle  nok  og  har 
været  i  Kirken  længe  nok  til 
at  påskønne  velsignelsens 
hellighed. 

D  Velsignelsen  gives  i  enrum, 
selv  om  nogle  enkelte  familie- 
medlemmer kan  være  til  stede. 
Kom  til  din  aftale  med  en 
ydmyg  og  bønsom  indstilling. 
Du  kan  eventuelt  også  faste. 
D  Sammenlign  ikke  velsignelser 
og  fortæl  ikke  om  dem,  undta- 
gen til  nære  familiemedlemmer. 
Velsignelserne  bør  ikke  læses 
op  ved  kirkemøder  eller  ved 
offentlige  møder. 
D  En  patriarkalsk  velsignelse  er 
ikke  en  spådom  om  fremtiden. 
Det  er  en  kilde  til  vejledning, 
når  du  vokser  i  modenhed  og 
åndelighed.  Opfyldelsen  af  din 
patriarkalske  velsignelse 
afhænger  ligesom  alle  velsig- 
nelser af  personlig  værdighed 
og  af  at  holde  sig  nær  til 
Ånden. 

Selv  om  jeg  var  lille,  så  gjorde 
bror  Bennions  ord  indtryk  på  mig, 
mens  han  gav  mig  min  velsignelse. 
Han  fortalte  mig,  at  Herrens  And 
ville  være  med  mig,  mens  jeg  vok- 
sede op,  at  evangeliet  ville  være  i 
mit  hjerte,  at  jeg  ville  elske  Herrens 
værk,  og  at  Herren  ville  velsigne 
mig. 

Han  talte  om  fremtiden.  At  jeg  en 
dag  ville  være  dommer  i  Israel,  at 
jeg  ville  få  børn,  og  at  jeg  ville  have 
et  stærkt  legeme  og  en  god  for- 
stand. 

Men  først  og  fremmest,  så  rørte 
han  ved  noget  i  mig.  Han  fik  mig 
til  at  begynde  at  erkende,  hvor 
bogstaveligt  jeg  var  en  Guds  søn. 
Herren  vidste,  hvem  jeg  var,  og 
hvad  jeg  gjorde.  Hvis  jeg  leve- 
de korrekt,  ville  Herren  hjælpe 
mig. 

Min  patriarkalske  velsignelse  be- 
står kun  af  263  ord.  Men  den  har 
altid  gjort  et  dybt  indtryk  på  mig. 
Når  jeg  har  læst  og  overvejet  den  i 
årenes  løb,  er  den  fornemmelse 
aldrig  blevet  svagere. 

For  et  barn  på  syv  år  lød  vendin- 
gen „dommer  i  Israel"  alt  for  dyb- 
sindig til  at  forstå.  Som  teenager 
fandt  jeg  ud  af,  at  det  var  en  ven- 
ding, man  brugte  til  at  beskrive  en 
biskop  med.  Jeg  kunne  ikke  fore- 
stille mig,  at  jeg  skulle  blive  biskop, 
men  jeg  vidste,  at  hvis  jeg  skulle 
være  biskop,  måtte  jeg  hellere  leve 
værdigt.  Jeg  fastlagde  en  kurs,  som 
indebar  ærlighed,  høje  standarder 
samt  at  være  moralsk  ren.  (Og  med 
tiden  blev  jeg  kaldet  til  at  være  bi- 
skop for  mænd,  som  ikke  kendte  til 
mit  patriarkalske  løfte) . 

Jeg  medbragte  min  patriarkalske, 
velsignelse  i  USA' s  flåde  under 
2.  verdenskrig.  Jeg  var  vokset  op  i 

Taylorsville  i  Utah,  beskyttet  og  ge- 
nert, resultatet  af  et  stille  pioner- 
samfund. Nu  begyndte  jeg  et  bar- 
skere liv,  hvor  eder  og  forbandelser 
var  almindeligt,  hvor  nogle  mænd 
pralede  af  deres  seksuelle  bedrifter 
som  en  del  af  deres  hverdag.  Men 
igen  virkede  min  patriarkalske  vel- 
signelse som  et  fyrtårn.  Dens  løfter 
gav  mig  håb  om,  at  jeg  kunne  for- 
blive ren,  at  jeg  kunne  overleve  kri- 
gen og  leve  for  at  tjene  i  vor  him- 
melske Faders  rige. 

Under  hele  min  mission  i  Europa 
mindede  en  vending  i  min  patriar- 
kalske velsignelse  om  at  forkynde 
evangeliet  med  kraft  mig  om,  at  jeg 
var  i  Herrens  ærinde,  og  derfor 
burde  jeg  tale  med  myndighed.  Da 
jeg  kom  hjem  og  begyndte  at  lede 
efter  en  kone,  vidste  jeg,  at  jeg 
måtte  finde  en,  som  ville  hjælpe 
mig  med  at  være  værdig.  Trods  alt 
talte  min  patriarkalske  velsignelse 
om  glæden  ved  retfærdige  efter- 
kommere. I  dag  fryder  jeg  mig  ved 
at  tage  til  templet  med  mine  seks 
børn  og  deres  ægtefæller,  og  jeg 
finder  glæde  ved  mine  efterkom- 
mere. 

Der  er  en  sætning  i  min  patriar- 
kalske velsignelse,  som  altid  har 
fængslet  mig.  Den  lyder:  „Du  skal 
se  stor  fremgang  i  Herrens  værk; 
for  Zion  skal  være  forrest  og  ikke 
sidst."  Den  vending  er  flere  gange 
kommet  til  mig  i  den  seneste  tid, 
hvor  vi  alle  har  set  Herrens  kirke 
udvikle  sig  og  gå  fremad  over  hele 
verden. 

Jeg  kan  virkelig  sige,  at  min  patri- 
arkalske velsignelse,  skønt  kort, 
har  været  en  vejledning  for  mig 
hele  mit  liv.  Din  patriarkalske  vel- 
signelse kan  være  det  samme  for 
dig,  hvis  du  læser  den  ofte  og  fast- 


lægger din  kurs  efter  den.  I  disse  patriarkalsk  velsignelse  være  kil- 

vanskelige  tider,  hvor  du  møder  fri-  den  til  stor  styrke,  som  vil  give  dig 

stelser  og  føler  dig  presset  til  at  gå  tro  på  en  kærlig  og  personlig  Fader 

på  kompromis  med  din  tro,  kan  en  i  Himlen.  □ 


Velsignelser  i  velsignelser 


Patriarkalske  velsignelser  gælder  ikke  kun  fremtiden.  Selve  ople- 
velsen ved  at  modtage  en  patriarkalsk  velsignelse  er  en  velsignel- 
se i  sig  selv.  En  oplevelse,  hvor  du  på  første  hånd  lærer,  hvor  vig- 
tig og  vidunderlig  du  er  i  Herrens  øjne.  Alligevel  har  du  måske 
nogle  indvendinger. 

1.  Jeg  er  ikke  sikker  på,  at  jeg  er  tilstrækkelig  gammel  eller  parat  til  at  modtage 
en  patriarkalsk  velsignelse. 

Hvorfor  ikke  få  en  snak  med  dine  forældre  eller  din  biskop?  Spørg  dem, 
om  de  mener,  om  du  er  gammel  nok,  eller  om  du  er  parat. 

2.  Kan  mine  forældre  fortælle  mig  om  deres  egen  patriarkalske  velsignelse? 
Hvis  dine  forældre  har  modtaget  deres  velsignelse,  så  spørg  dem,  om 

der  er  dele  af  deres  velsignelse,  de  gerne  vil  fortælle  dig  om.  Du  vil  sikkert 
opdage,  at  du  er  en  af  velsignelserne,  som  de  blev  lovet.  Hvis  de  fx  er  blevet 
lovet  retfærdige  efterkommere,  så  er  du  et  vigtigt  led  i  den  kæde. 

3.  Hvad  nu,  hvis  mine  forældre  ikke  er  medlemmer  af  Kirken  eller  ikke  støtter 
min  deltagelse  i  Kirkens  aktiviteter? 

Tal  med  din  biskop  eller  patriark  -  de  har  måske  nogle  forslag  til,  hvor- 
dan du  passende  kan  involvere  dine  forældre. 

4.  Jeg  føler  mig  ikke  værdig  til  at  modtage  en  patriarkalsk  velsignelse. 

Hvis  du  føler  dig  uværdig,  så  bliv  værdig.  Sæt  dit  liv  i  orden.  Tal  med 
dine  forældre  og  med  din  biskop  om  nødvendigt.  Men  husk  også,  at  vi  alle 
lærer  og  udvikler  os.  En  af  de  afgørende  grunde  til  at  få  din  patriarkalske 
velsignelse  at  at  modtage  vejledning  og  styrke. 

5.  Jeg  er  bange  for,  at  Herren  vil  åbenbare,  hvad  han  forventer  af  mig,  og  så  er 
jeg  nødt  til  at  gøre  det. 

Herren  har  faktisk  allerede  åbenbaret  meget,  som  han  forventer  af  dig: 
Retskaffenhed,  lydighed,  barmhjertighed  og  ærlighed.  Du  er  hele  dit  liv 
blevet  undervist  i  sådanne  ting.  Og  du  har  allerede  indgået  forpligtelser  - 
ved  dåben,  hver  gang  du  deltager  i  nadveren,  da  du  modtog  præste- 
dømmet. Husk,  at  en  patriarkalsk  velsignelse  er  et  udtryk  for  Herrens 
kærlighed  til  dig  alene.  Mere  end  noget  andet  vil  den  gennem  Ånden 
hjælpe  dig  til  at  forstå  omfanget  af  dine  storslåede  muligheder  og  nogle  af 
de  store  velsignelser,  som  Herren  har  reserveret  til  dig,  når  du  holder  hans 
befalinger.  □ 

SPØRGSMÅL  OG  SVAR 


HENSIGTEN  MED  LIVET 
FOR  EN  ENLIG  KVINDE 


Jeg  er  blevet  belært  om,  at  det  højeste  mål  i  en  kvindes  liv  er  at 
være  hustru  og  mor.  Hvis  det  er  sandt,  hvilken  hensigt  eller  værdi 
har  mit  liv  så  som  en  enlig  kvinde? 

Spørgsmål  af  almindelig  interesse  besvaret  som  vejledning, 
ikke  som  officiel  tilkendegivelse  af  Kirkens  politik. 

Mary  Ellen  Edmunds,  souchef  for 
uddannelse  ved  Missionary  Training 
Center  i  Provo  i  Utah  og  medlem  af 
Hji  Ipefo  ren  ingens  h  ovedbes  tyrelse 


Der  er  mange  ugifte  sid- 
ste dages  hellige,  som 
deler  denne  bekym- 
ring. Men  det  rette 
perspektiv  kan  medføre  en  væsent- 
lig forskel  i  vores  syn  på  vores 
værdi  som  kvinder  og  på  vore  mu- 
ligheder for  at  opnå  udvikling  og 
yde  bidrag. 

I  Moses  1:39  fortæller  Herren  os, 
at  det  er  hans  gerning  og  herlighed 


„at  tilvejebringe  udødelighed  og 
evigt  liv  for  mennesket" .  Vi  er  hans 
åndelige  børn.  Vores  værdi  er  ikke 
afhængig  af  de  omstændigheder  vi 
lever  under  og  heller  ikke  af  den 
grad  af  lydighed  eller  retfærdighed 
vi  besidder.  Den  er  en  del  af  vores 
arv  som  Guds  børn.  Ingen  betingel- 
se, ingen  handling,  ingen  indstil- 
ling eller  tanke  kan  ændre  eller 
mindske  Guds  kærlighed  til  os  eller 
mindske  vore  sjæles  værdi  i  hans 
øjne  eller  i  hans  plan.  Vores  værdig- 
hed kan  ændre  sig  på  grund  af  vore 
valg,  men  vores  værdi  er  evig  i  vor 
alvidende  himmelske  Faders  øjne, 
han,  som  elsker  alle. 

Som  enlig  kvinde  ville  jeg  begå 
en  alvorlig  fejl,  hvis  jeg  bedømte 
min  himmelske  Faders  kærlighed 
til  mig  og  hans  tanker  om  min 
værdi  på  basis  af,  at  jeg  lige  nu  ikke 
er  gift  eller  har  børn.  Desuden  er 
det  ikke  sandt,  at  ægteskab  og  børn 
automatisk  bringer  lykke,    ligeså 


lidt  som  det  er  sandt,  at  de,  der  ikke 
er  gift  eller  har  børn,  er  uden  værdi 
eller  intet  formål  har.  Der  er  mange 
kvinder  med  børn,  som  føler  sig 
overvældet  af  livet  og  kun  har  lidt 
selvagtelse,  som  føler  sig  alene, 
trætte  og  frustrerede. 

Det  er  uheldigt,  at  nogle  enlige 
sidste  dages  hellige  mister  modet 
og  trækker  sig  tilbage  fra  livet, 
dropper  deres  selvagtelse  og  fore- 
stilling om  sig  selv,  føler  sig  snydt 
og  uønsket  og  tænker  på  sig  selv 
hele  tiden.  Det  fører  normalt  til  en 
høj  grad  af  selvmedlidenhed. 

Det  kan  kræve  en  indsats  af  en 
enlig  kvinde  at  undgå  at  opbygge 
mure,  som  afskærer  hende  fra 
andre  mennesker.  Hvis  vi  lytter  til 
Satan,  er  det  let  at  føle  sig  krænket, 
fordi  andre  synes  at  have  mere 
lykke  og  flere  muligheder,  end  vi 
har. 

Det  er  bedre  at  yde  sit  bedste,  ar- 
bejde og  tjene  uselvisk,  og  få  nytte 
og  glæde  ud  af  hver  eneste  oplevel- 
se, hver  dag.  Det  er  en  ubestridelig 
kendsgerning,  at  alle  andre  menne- 
sker i  denne  verden  har  noget,  som 
vi  ikke  har  -  og  vi  har  noget,  som  de 
ikke  har.  At  dele  med  andre  kan  i 
høj  grad  bidrage  til  at  overvinde 
selvoptagethed,  knurren  og  ånde- 
lig smerte. 

Desuden  er  der  noget,  som  vi 
ikke  kan  lære,  hvis  vi  hele  tiden  er 
alene.  Vi  kan  blive  for  mageligt  an- 
lagte. Vi  tænker  kun  på  os  selv  og 
prioriterer  vore  ønsker  og  behov 
først.  I  stedet  kan  det  være  væsent- 
ligt for  os,  at  vi  gør  en  indsats  for  at 
være  sammen  med  andre,  at  lære 
sammen  med  dem  og  af  dem.  Et  af 
vore  største  mål  i  dette  liv  er  at  vi 
skal  lære  at  leve  sammen  med 
andre  mennesker  i  et  samfund 
knyttet  sammen  af  kærlighed  og  re- 
spekt. 

En  del  af  vores  hensigt  i  livet  er 
faktisk  at  lære,  hvordan  vi  behand- 
ler andre,  som  vor  Fader  ville  gøre 
det  -  at  agte  andre  som  os  selv  (se 
L&P  38:24-27) .  Vi  er  lige  så  ansvarli- 
ge for  de  måder,  hvorpå  vi  opløfter 
og  velsigner  andre,  som  de  måder, 
hvorpå  vi  skader  eller  fornærmer.  I 
denne  sammenhæng  er  det  vigtigt, 
at  vi  alle  erkender,  at  vi  kan  gøre 
meget  for  at  hjælpe  enlige  -  især 
kvinder  -  til  at  føle  sig  værdifulde, 
indgyde  dem  en  følelse  af  samhø- 
righed, at  de  kan  yde  deres  bidrag. 
Lad  os  være  venlige  og  nænsom- 
me, når  vi  fremsætter  generelle  ud- 
talelser baseret  på  vores  opfattelse 
af,  hvad  der  er  vigtigst  i  livet. 

Og  hvad  er  mest  betydnings- 
fuldt? At  vi  elsker  Gud  og  vore 
medmennesker  og  med  dem  deler 
de  gaver,  som  vor  Fader  har  givet 
os.  Det  er  det,  der  behager  Gud 
mest.  Det  er  til  enhver  tid  vigtigt  at 
vide,  at  vi  gør  det,  som  behager  vor 
himmelske  Fader,  at  vi  er  involve- 
ret i  aktiviteter,  som  hjælper  ham 
med  at  udføre  sit  værk,  og  at  vi  bi- 
drager til  at  berede  verden  til  Frel- 
serens komme.  Intet  kan  give  os 
større  glæde. 


Det  er  en  afslørende  og  helliggø- 
rende oplevelse  at  tælle  vore 
mange  velsignelser  og  nævne  dem 
hver  især.  Hvor  vi  dog  burde  takke 
og  prise  og  stole  på  og  tjene  vor 
himmelske  konge,  som  har  gjort 
det  muligt  for  os  at  modtage  velsig- 
nelser! 

Livet  er  meget  mere  tilfredsstil- 
lende, når  vi  fokuserer  på  alt  det,  vi 


Det  er  bedre  at  yde  sit 

bedste,  arbejde  og  tjene 

uselvisk,  og  få  nytte  og 

glæde  ud  af  hver  eneste 

oplevelse,  hver  dag. 


har,  i  stedet  for  på  alt  det,  vi  endnu 
ikke  har.  Vi  har  tro,  vi  har  håb,  vi 
har  kærlighed.  Vi  har  et  legeme.  Vi 
har  mulighed  for  at  omvende  os  og 
forandre  os  og  en  mulighed  for  at 
blive,  som  Gud  er.  Vi  har  tid  og  fri- 
hed og  evnen  til  at  læse,  tænke  og 
bede.  Det  er  alle  velsignelser,  som 
fortæller  os,  at  „Gud  elsker  dig. 
Din  sjæl  er  af  stor  værdi  i  din  him- 
melske Faders  øjne." 

Vi  har  fået  løfte  om,  at  Gud  har 
velsignelser  til  os,  der  overgår 
vores  fatteevne.  Præsident  Ezra 
Taft  Benson  har  sagt,  at  „ikke  alle 
Kirkens  kvinder  får  mulighed  for  at 
blive  gift  og  få  børn  her  på  jorden. 
Men  hvis  de  af  jer,  der  befinder  jer 
i  denne  situation,  er  værdige  og 
holder  trofast  ud,  så  kan  I  være 
sikre  på,  at  I  alle  vil  få  en  god  og 
kærlig  himmelsk  Faders  velsignel- 
ser -  og  jeg  understreger  alle  hans 
velsignelser. 

Jeg  kan  forsikre  jer,  at  dersom  I 
skal  vente  indtil  det  næste  liv,  før  I 
bliver  velsignet  med  en  udvalgt  æg- 
tefælle, så  vil  Gud  selvfølgelig 
godtgøre  alt  for  j  er .  Det  er  kun  men- 
nesket, der  regner  i  tid.  Gud  ser  jer 
i  et  evigt  perspektiv"  („Stjernen", 
januar  1989,  s.  85). 

Vi  må  være  forsigtige  med  ikke  at 
lade  bestemte  omstændigheder  af- 
gøre vores  lykke  eller  følelse  af 
værdi.  Vi  må  først  søge  troen,  tak- 
nemmeligheden og  perspektivet 
for  at  klare  os  godt  under  alle  for- 
hold, hvor  vi  kan  havne.  Dernæst 
vil  vi  komme  til  et  punkt,  hvor  vi 
stoler  fuldstændigt  på  vor  himmel- 
ske Fader  og  er  inderligt  opmærk- 
somme på  hans  kærlighed  til  os  og 
på  vores  værdi  og  formål  i  hans 
øjne.  □ 

ABINADI  OG 
KONG  NOA 


Zeniff  var  konge  over  en  gruppe  nephiter.  Da  han  blev 
gammel,  blev  hans  søn,  Noa,  konge.  (Mosiah  11:1) 


Noa  var  ikke  en  god  konge  ligesom  sin  far.  Han  var 
ond  og  ville  ikke  adlyde  Guds  befalinger.  (Mosiah  11:2) 


Han  fik  nephiterne  til  at  give  ham  en  del  af  deres  guld 
og  sølv.  De  skulle  også  give  ham  en  del  af  deres  afgrø- 
de og  nogle  af  deres  dyr.  (Mosiah  11:3) 


Kong  Noa  var  doven.  Han  ville  have,  at  nephiterne 
skulle  give  ham  det,  han  havde  brug  for  for  at  leve. 
(Mosiah  11:4) 


Kong  Noa  udskiftede  de  gode  præster,  der  var  blevet 
indsat  af  hans  far,  Zeniff.  Han  valgte  onde  præster,  der 
lærte  folket  at  synde.  (Mosiah  11:5-7) 

Kong  Noa  opførte  mange  smukke  bygninger,  deri- 
blandt et  stort  palads  med  en  trone.  Bygningerne  var 
dekoreret  med  fint  træ  og  guld,  sølv  og  andre  metaller. 
(Mosiah  11:8-11) 


Kong  Noa  elskede  de  rigdomme,  han  tog  fra  folket. 
Han  og  hans  præster  brugte  deres  tid  på  at  drikke  vin 
og  være  onde.  (Mosiah  11:14-15) 


Gud  sendte  en  profet  ved  navn  Abinadi  til  Noas  folk. 
Abinadi  advarede  dem  om,  at  hvis  de  ikke  omvendte 
sig,  ville  de  blive  bragt  i  trældom  (gjort  til  slaver). 
(Mosiah  11:20-25) 


Bg^lp- ^MBr 

Da  kong  Noa  hørte  det,  Abinadi  sagde,  blev  han  vred. 
Han  sendte  nogle  mænd  hen  for  at  hente  Abinadi,  så 
han  kunne  dræbe  ham.  (Mosiah  11:27-28) 


Abinadi  blev  ført  hen  til  kongen.  Kong  Noa  og  hans 
præster  stillede  ham  mange  spørgsmål.  De  prøvede  at 
få  ham  til  at  sige  noget  forkert.  (Mosiah  12:17-18) 


Abinadi  var  ikke  bange  for  at  besvare  deres  spørgsmål. 
Han  vidste,  at  Gud  ville  hjælpe  ham.  Præsterne  var 
overraskede  over  Abinadis  svar.  (Mosiah  12:19,  29) 


BØRNESTJERNEN 


Kong  Noa  blev  vred  og  beordrede  sine  præster  at 
dræbe  Abinadi.  Abinadi  bad  dem  om  ikke  at  røre  ham, 
ellers  ville  Gud  dræbe  dem.  (Mosiah  13:1) 


Helligånden  beskyttede  Abinadi,  så  han  kunne  gøre 
det  færdigt,  som  Herren  ønskede,  at  han  skulle  sige. 
Abinadis  ansigt  strålede.  Præsterne  var  bange  for 
at  røre  ved  ham.  (Mosiah  13:2-5) 


Abinadi  talte  med  kraft  fra  Gud.  Han  fortalte  dem 
om  deres  ondskab  og  læste  Guds  befalinger  for  dem. 
(Mosiah  13:6-7,  11-24) 


Han  fortalte  dem,  at  Jesus  Kristus  skulle  fødes  på 
jorden.  Jesus  ville  gøre  det  muligt  for  mennesker 
at  omvende  sig,  at  opstå  og  at  leve  hos  Gud. 
(Mosiah  13:33-35,  15:21-23) 


;■   ::-  ■■    ■■       ■  ■  :-.\. 


Abinadi  fortalte  dem,  at  de  skulle  omvende  sig  fra 
deres  synder  og  tro  på  Jesus  Kristus,  ellers  ville  de 
ikke  blive  frelst.  (Mosiah  16:13) 


Kong  Noa  og  alle  præster,  undtagen  én,  nægtede  at  tro 
på  Abinadi.  Noa  bad  præsterne  om  at  dræbe  Abinadi. 
De  bandt  ham  og  kastede  ham  i  fængsel.  (Mosiah  17:1) 

En  af  Noas  præster  troede  på  Abinadi.  Hans  navn 
var  Alma.  Alma  bad  kong  Noa  om  at  lade  Abinadi 
gå.  (Mosiah  17:2) 


Kong  Noa  blev  vred  på  Alma.  Han  fik  Alma  smidt  ud. 
Så  sendte  han  sine  tjenere  ud  for  at  dræbe  Alma.  Alma 
løb  væk  og  gemte  sig,  og  kongens  tjenere  kunne  ikke 
finde  ham.  (Mosiah  17:3-4) 


Efter  tre  dage  fik  kong  Noa  Abinadi  bragt  til  sig. 
Kongen  bad  Abinadi  om  at  trække  det  tilbage,  som  han 
havde  sagt,  om  at  Jesus  skulle  fødes  og  blive  Frelseren. 
(Mosiah  17:5-7) 


Kong  Noa  fortalte  Abinadi,  at  hvis  han  ikke  ville 
tilbagekalde  alt  det,  han  havde  sagt,  ville  han  blive 
dræbt.  (Mosiah  17:8) 

Abinadi  vidste,  at  han  havde  fortalt  sandheden  om 
Jesus.  Abinadi  var  villig  til  at  dø  fremfor  at  benægte 
sit  vidnesbyrd  om  Jesus.  (Mosiah  17:9-10) 


Kong  Noa  beordrede  sine  præster  til  at  dræbe  Abinadi. 
De  bandt  ham,  piskede  ham  og  brændte  ham  til  døde. 
Før  Abinadi  døde,  sagde  han,  at  kong  Noa  også  ville 
blive  dræbt  ved  ild.  (Mosiah  17:11-20) 

Nogle  af  nephiterne  gik  imod  kongen.  Lamaniternes 
hær  kom  også  for  at  slås  med  kong  Noa  og  hans  til- 
hængere. (Mosiah  19:2-8) 


Noa  og  hans  folk  flygtede.  Da  lamaniterne  indhentede 
dem  og  begyndte  at  dræbe  dem,  gav  Noa  mændene 
ordre  om  at  flygte  og  forlade  deres  hustruer  og  børn. 
(Mosiah  19:9-11) 


■■  ■■   ■:      ■■   ■ 


få 


Mange  af  mændene  ville  ikke  forlade  deres  hustruer  og 
børn.  De  blev  fanget  af  lamaniterne.  (Mosiah  19:12-15) 


Nogle  af  de  mænd,  der  flygtede  sammen  med  kong 
Noa,  fortrød,  at  de  havde  forladt  deres  hustruer  og 
børn.  De  ønskede  at  vende  tilbage  og  hjælpe  deres 
familier.  (Mosiah  19:18-19) 


i7 


Kong  Noa  ønskede  ikke,  at  mændene  skulle  vende 
tilbage  til  deres  familier.  Han  befalede,  at  de  skulle 
blive  hos  ham.  (Mosiah  19:20) 


Kong  Noas  mænd  blev  vrede  på  ham.  De  brændte 
ham  til  døde.  Dernæst  vendte  de  tilbage  til  deres  fami- 
lier. Abinadis  ord  blev  opfyldt.  (Mosiah  19:21-24) 

BARE  FOR  SJOV 


FLODER  OG 
HOVEDSTÆDER 

Juliana  Lewis 

Den  første  række  indeholder  navne  på  hovedstæder 
i  forskellige  lande.  Den  anden  række  er  floder,  som 
disse  hovedstæder  ligger  ved.  Sæt  hver  hovedstad 
sammen  med  sin  flod,  og  fortæl  så,  hvilket  land 
hovedstaden  ligger  i. 


FISKERE 


1.  Paris 

a.  Rhin 

2.  London 

b.  Tiberen 

3.  Bern 

c.  Nilen 

4.  Bonn 

d.  Seinen 

5.  Washington  D.  C. 

e.  Themsen 

6.  Kairo 

f.  Donau 

7.  Rom 

g.  Aare 

8.  Wien 

h.  Potomac 

PUSLESPIL 


Lim  denne  del  af  siden  på  et  stykke  karton,  og  klip 
så  spillebrættet  og  brikkerne  ud.  (Klip  kun  langs  de 
tykke  streger).  Formålet  med  spillet  er  at  lægge  brik- 
kerne på  brættet  på  en  sådan  måde,  at  intet  symbol 
findes  mere  end  én  gang  i  hver  række  både  lodret  og 
vandret.  For  at  hjælpe  dig,  er  symbolerne  på  spille- 
brættet placeret  der,  hvor  de  samme  symboler  på 
brikkerne  skal  være. 


ox 


Disse  pingviner  skal  ud  og  fiske  efter  deres  frokost. 
Find  to,  som  er  fuldstændig  ens. 


Roberta  L.  Fairal 


n 

(      ) 

vj 

□ 

U 

* 

i  ■■       ■ 

C         ) 

U 

Spillebræt 


Brikker 

FÆLLESTID 


Oprigtig  bøn 


Laurel  Rohlfing 


„Alt,  hvad  I  beder  og  bønfalder  om  — 
tro,  at  I  har  fået  det,  så  skal  I  få  det" 
(Markus  11:24). 


Hvad  ville  du  synes,  hvis  du  havde  en  god  ven, 
og  når  I  var  sammen,  så  sagde  han  altid  nøjagtig  det 
samme  til  dig?  Ville  du  så  kunne  lide  at  tale  med 
ham?  Ville  du  ikke  spekulere  på,  om  han  dog  ikke 
kunne  komme  i  tanke  om  noget  andet  at  sige  til  dig? 
Ville  du  ikke  spekulere  på,  hvor  god  en  ven,  han  i 
virkeligheden  var? 


Vor  himmelske  Fader  er  din  ven.  Når  du  beder, 
så  husk,  at  du  taler  direkte  til  ham.  Han  lytter  til  dig 
lige  så  omhyggeligt,  som  hvis  han  havde  været  i 
samme  værelse  som  dig.  Han  ønsker,  at  du  skal 
tænke  over  det,  du  beder  ham  om,  og  oprigtigt  for- 
tælle ham  om  de  vigtige  ting,  du  tænker  på  og  føler. 
Hvis  du  bruger  de  samme  ord  og  sætninger,  hver 
gang  du  beder,  kan  det  være,  at  du  ikke  tænker  over 
det,  du  siger,  og  dine  bønner  kan  synes  uoprigtige. 

Da  Alma  var  på  mission  hos  zoramiterne,  blev  han 
overrasket  over  at  finde  ud  af,  at  de  bad  uoprigtige 

bønner.  Folket  havde  bygget  et  højt  sted  midt  i  deres 
synagoge,  hvor  der  kun  var  plads  til  en  person.  De 
kaldte  stedet  Rameumptom  eller  den  hellige  forhøj- 
ning. Alle  mennesker  måtte  efter  tur  komme  op  på 
denne  forhøjning  og  citere  en  hovmodig  bøn.  Når 
den  ene  var  færdig,  gik  den  næste  op  på  forhøjnin- 
gen og  bad  helt  den  samme  bøn,  indtil  alle  var  fær- 
dige. Så  gik  de  hjem  og  talte  ikke  om  Gud  mere  før 
næste  uge.  Alma  vidste,  at  disse  mennesker  ikke 
rigtig  tænkte  over  det,  de  sagde,  når  de  talte  til  vor 
himmelske  Fader.  De  bad  kun  for  at  blive  hørt  af 
andre  mennesker.  Han  havde  ondt  af  dem,  for  deres 
bønner  hjalp  dem  ikke  til  at  blive  bedre  mennesker. 
Alma  prøvede  at  hjælpe  dem  med  at  forstå  det,  vor 
himmelske  Fader  forventede  af  dem  (se  Alma 
31:12-23). 

Når  du  beder  oprigtigt  og  ærbødigt,  svarer  vor 
himmelske  Fader  på  dine  bønner.  Din  tro  bliver  styr- 
ket og  dit  vidnesbyrd  vokser. 


Instruktioner 

Disse  figurer  kan  hjælpe  dig  med  at  fortælle  histo- 
rien om  Alma  og  zoramiterne  og  Rameumptom. 
Farvelæg  figurerne,  lim  dem  på  karton  og  klip  dem 
ud.  Når  du  fortæller  din  familie  og  dine  venner 
historien,  så  husk,  at  vor  himmelske  Fader  ønsker, 
at  du  beder  oprigtigt  til  ham. 

Forslag  til  fællestid 

1.  Del  børnene  op  i  grupper  og  bed  dem  om  at  tale 
om,  hvad  oprigtig  bøn  er.  De  kan  tale  om  sætninger, 
man  hører  for  ofte.  Tal  om  eller  tegn  billeder  af  pas- 
sende ting,  de  kan  bede  om  (se  Alma  34:18-27). 

2.  Fortæl  historier  fra  skriften  om  mennesker,  som 
bad  oprigtigt,  og  hvordan  deres  bønner  blev  besva- 
ret. Disse  historier  kan  f  .eks.  være  om  Enos,  Daniel, 
Hanna,  Nephi,  Joseph  Smith  osv. 

3.  Tal  om  bønnens  trin  og  om  den  måde,  vi  bør 
henvende  os  til  vor  himmelske  Fader  på  for  at  vise 
vores  ærbødighed  for  ham.  □ 


~S>  h^Zy* 

EN  JORDISK  FAMILIE 


Kimberley  A.  Little 


Søster  Olsen  parkerede  i  indkørslen,  bilens 
motor  kørte  stadig.  Mette  skyndte  sig 
at  tage  sine  søndagssko  på  og  løb  ud  til 
hoveddøren. 
Hun  standsede  pludselig.  Hendes  skrifter  lå  ikke 
på  bordet  ved  siden  af  døren.  „Hvor  er  mine  skrif- 
ter?" spurgte  hun  sin  mor,  som  sad  i  stuen. 
„Det  ved  jeg  desværre  ikke,  skat." 
„De  var  her  lige,"  sagde  Mette.  „Nogen  må  have 
flyttet  dem." 
„Måske  kan  du  finde  dem  senere." 


Mette  hev  i  døren  og  løb  ud  til  den  ventende  bil. 
„Janus  har  nok  taget  mine  skrifter,"  mumlede  hun 
vredt. 

Den  tre-årige  Janus  kunne  lide  at  kikke  i  sin  søsters 
sager.  Hendes  lektier  og  bøger  og  baseballudstyr  for- 
svandt altid.  Senere  kunne  hun  finde  dem  på  de 
mærkeligste  steder.  Hendes  benbeskyttere  til  fod- 
bold endte  engang  i  køleskabet.  Janus  have  lagt  dem 
i  grøntsagskurven.  Nogle  gange  kunne  det  være 
sjovt. 

Men  det  var  ikke  sjovt  i  dag.  Det  var  det  aldrig  om 

søndagen.  Selv  om  hendes  lærer  i  væbnerklassen 
hentede  hende  hver  søndag,  når  de  skulle  i  kirke, 
havde  Mette  det  som  om,  hun  var  alene.  Hun  var 
det  eneste  barn  i  wardet,  hvis  familie  ikke  gik  i  kirke 
med  hende. 

Lørdag  aften  satte  hun  sit  vækkeur  til  kl.  7:00.  Når 
det  ringede,  stod  hun  op,  tog  stille  et  bad  og  lavede 
sin  egen  morgenmad.  Alle  de  andre  sov  stadig,  selv 
om  Janus  af  og  til  kom  ud  i  køkkenet  i  sin  pyjamas 
og  spiste  en  tallerkenfuld  havregryn  sammen  med 
hende. 

Når  hun  tog  af  sted,  sad  mor  og  far  i  stuen  og 
læste  avisen,  som  var  spredt  ud  over  hele  sofaen. 
Senere  spillede  de  tennis.  Mette  kunne  se  dem  for 
sig,  når  de  slog  bolden  frem  og  tilbage  over  nettet, 
mens  de  lo  og  nød  det  kølige  efterårsvejr.  Janus  løb 
efter  de  bolde,  der  ramte  ved  siden  af,  og  han  lo. 

Hendes  forældre  hindrede  hende  aldrig  i  at  gå  i 
kirke,  men  de  ville  heller  ikke  med  hende.  Det  meste 
af  tiden  prøvede  Mette  på  ikke  at  tænke  over  det. 
Men  af  og  til  gjorde  det  ondt. 

Mor  og  far  kom  kun  til  ét  møde  i  Kirken  -  hendes 
dåb.  Mette  havde  insisteret  på,  at  hun  ville  døbes. 
Hun  var  blevet  frygtelig  skuffet,  fordi  det  ikke  var 
hendes  far,  som  skulle  døbe  hende.  Og  bagefter  var 
hendes  forældre  taget  af  sted  uden  at  snakke  med  de 
andre  i  wardet,  som  havde  været  med. 

Søster  Olsen  sagde  altid  til  Mette,  at  hun  skulle 
give  sin  familie  tid  til  at  føle  sig  bedre  tilpas  sammen 
med  wardsmedlemmerne.  En  dag  ville  hendes  for- 
ældre igen  få  et  vidnesbyrd  om,  at  evangeliet  var 
sandt,  og  så  ville  de  komme  tilbage  til  Kirken. 

En  søndag  morgen  havde  søster  Olsen  givet  en 
lektie  om  biskoppen  og  wardsfamilien.  Biskoppen 
var  som  en  far  til  wardet,  havde  hun  sagt.  Han  var 
der  for  at  hjælpe  medlemmerne  -  at  give  dem  råd, 

præcis  som  en  far  gør.  Medlemmerne  af  Kirken  var 
som  brødre  og  søstre,  og  de  kunne  være  som  én 
stor,  glad  familie. 

Det  hjalp  lidt  en  tid  at  tænke  på  dette,  men  da 
Mette  så  rundt  i  kirkesalen  på  alle  familierne,  der  sad 
sammen,  følte  hun  sig  igen  ked  af  det.  Det  var  ikke 
det  samme,  at  sidde  ved  siden  af  søster  Olsens  fami- 
lie ved  nadvermødet. 

Ved  slutningen  af  Primary  i  dag  delte  primarypræ- 
sidentinden,  søster  Møller,  sedler  ud  med  taleopga- 
verne til  børnenes  nadvermødeprogram.  Hun  gav 
Mette  et  stykke  papir  og  smilede  til  hende.  På  papi- 
ret stod  der:  „Dit  emne  er:  , Fordi  vor  himmelske 
Fader  og  Jesus  elsker  mig,  har  de  givet  mig  en  særlig 
jordisk  familie'.  Fortæl  om  to  eller  tre  grunde  til,  at 
din  familie  er  noget  særligt  for  dig/' 

Mette  læste  sedlen  to  gange  på  vejen  hjem.  Hun 
havde  det,  som  om  nogen  havde  taget  vejret  helt  fra 
hende.  Hvorfor  gav  søster  Møller  mig  en  tale  om  familier? 
Jeg  kan  ikke  klare  denne  opgave.  Ved  hun  ikke,  hvordan 
det  er?  Min  familie  er  slet  ikke  aktiv.  De  kan  ikke  engang 
lide  Kirken!  Det  er  ikke  retfærdigt! 

Da  søster  Olsen  kørte  op  til  Mettes  hus,  mumlede 
Mette  farvel,  smækkede  bildøren  og  løb  op  ad  for- 
tovet. Hele  entreen  rystede,  da  hun  smækkede  ho- 
veddøren. 

„Hvad  er  der  i  vejen,  skat?"  spurgte  mor.  Hun 
havde  stadig  tennistøjet  på  og  var  ved  at  lægge  ket- 
sjerne og  boldene  ind  i  skabet. 

„Ingenting,"  sagde  Mette  og  gik  hen  imod  sit  væ- 
relse. Så  vendte  hun  sig  tilbage  og  så  på  sin  mor. 
„Jeg  skal  være  med  til  nadvermødeprogrammet.  Jeg 
skal  op  til  talerstolen  og  tale,  ligesom  biskoppen." 

„Det  er  vel  nok  dejligt." 

„Det  er  om  tre  uger.  Kommer  du  og  far  og  Janus 
og  hører  mig  tale?" 

„Det  ved  jeg  ikke,"  sagde  mor.  „Vi  får  se."  Hun 
smilede  og  gik  ind  i  køkkenet  for  at  lave  frokost. 

Det  var  det  samme,  mor  havde  sagt  sidste  år,  da 
Mette  skulle  være  med  i  Mormons  Bog-programmet. 
Men  de  var  ikke  kommet. 


Mette  krøllede  papiret  sammen  og  smed  det  i  pa- 
pirkurven. Så  huskede  hun  sidste  år,  da  hun  fortalte 
historien  om  Nephi,  der  byggede  skibet.  Nephi  troe- 
de på,  at  Herren  ville  hjælpe  ham  og  bad  om  vejled- 
ning til  at  bygge  et  skib,  så  han  og  hans  familie 
kunne  komme  tværs  over  havet.  Det  var  det,  hun 
ville  gøre.  Ligesom  Nephi  havde  gjort,  ville  hun 
også  bede  Herren  om  at  hjælpe  hende. 

Pludselig  havde  Mette  en  varm,  fredfyldt  følelse. 
Hun  følte,  at  Helligånden  var  med  hende,  ligesom 
hun  havde  fået  løfte  om. 

Mens  hun  de  næste  tre  uger  forberedte  sig  på  sin 
tale,  begyndte  hun  at  lægge  mærke  til  mange  ting, 
som  hendes  forældre  gjorde  for  hende,  og  hvor 
meget  de  elskede  hende. 

Mor  lavede  hendes  yndlingsmad,  hjalp  hende  med 
fysikopgaver  og  skyndte  sig  altid  ud  for  at  give 
hende  et  knus,  når  hun  kom  hjem  fra  skole.  Far  spil- 
lede fodbold  og  håndbold  med  hende,  og  ved  senge- 
tid fortalte  han  hende  de  vidunderligste  historier. 
Det  var  altid  et  dejligt  og  særligt  tidspunkt  for  dem 
begge.  Selv  om  Janus  sommetider  var  en  plage,  var 
hun  glad  for,  at  han  var  hendes  bror.  De  sang  sjove 
sange  og  lo,  læste  bøger  og  legede  i  parken  sammen. 

Endelig  kom  dagen,  hvor  programmet  skulle  løbe 
af  stabelen.  Søster  Olsen  hentede  hende,  og  hun  sad 
på  sin  tildelte  plads  nær  talerstolen. 

Da  primarybørnene  sang  „Jeg  er  Guds  kære  barn" 
og  „Alle  har  boet  i  Himlen",  følte  Mette  sig  tæt  knyt- 
tet til  sin  wards-„familie".  Og  hun  huskede,  hvor 
meget  vor  himmelske  Fader  elskede  hende.  Hun 
havde  tre  vidunderlige  familier  -  en  himmelsk  fami- 
lie, en  wardsfamilie  og  en  jordisk  familie! 

Da  det  var  hendes  tur  til  at  gå  op  til  mikrofonen, 
gav  søster  Olsen  hende  et  opmuntrende  smil.  Og  da 
hun  begyndte  med  at  sige:  „Fordi  vor  himmelske 
Fader  og  Jesus  elsker  mig,  har  de  givet  mig  en  særlig 
jordisk  familie",  var  Mette  glad  for,  at  søster  Møller 
havde  givet  hende  denne  tale.  Hun  følte  sig  ikke 
længere  ked  af  det  eller  vred,  fordi  hun  skulle  gå 
alene  i  kirke.  Selv  om  hendes  familie  ikke  kom  i 

kirke  sammen  med  hende,  så  havde  hun  virkelig  en 
særlig  jordisk  familie. 

Lige  på  dette  tidspunkt  åbnedes  døren  ind  til  kir- 
kesalen. Mettes  hjerte  begyndte  at  banke  hårdt,  da 
mor,  far  og  Janus  stille  gik  ind  i  kirkesalen  og  fandt 


et  sted,  de  kunne  sidde.  De  smilede  til  hende,  og 
hun  kunne  ikke  lade  være  at  smile  stort  tilbage.  Hun 
begyndte  sin  tale  igen:  „Fordi  vor  himmelske  Fader 
og  Jesus  elsker  mig,  har  de  givet  mig  en  særlig  jor- 
disk familie".  Og  hun  vidste,  at  det  var  sandt.  □ 

NYE  VENNER 


JOSHUA  DENNIS 


ET  EKSEMPEL  PÅ  TRO 


Shannon  W.  Ostler 

Det  var  den  ti-årige  Joshuas  tur 
til  at  give  lektien  ved  familie- 
aftenen. Den  handlede  om  tro. 
Da  han  var  færdig,  sagde  han  til 
familien:  „Hvis  man  har  tro,  kan 
man  gøre  hvad  som  helst." 

Hans  mor  svarede:  „Ja,  næsten 
hvad  som  helst." 

„Nej,  mor,"  sagde  Joshua, 
„Man  kan  gøre  alt." 

Familien  Dennis  vidste  intet 
om,  at  i  løbet  af  få  dage  ville  fami- 
liens tro  blive  prøvet.  Fredag  den 
22.  september  1989  tog  Joshua 
sammen  med  sin  far  og  andre  le- 
dere og  medlemmer  af  spejder- 
troppen fra  Kearns  i  Utah  ud  for 
at  undersøge  en  forladt  mine.  Efter 
at  have  set  sig  omkring  i  minen 
nogen  tid,  besluttede  Joshua  og 
nogle  spejdere  at  vende  tilbage. 
De  mødte  Joshuas  far  og  nogle 
andre  spejdere,  som  var  på  vej  ud  af  minen,  og  Joshua 
gav  sin  lommelygte  til  sin  far,  som  var  på  vej  ud  af  tun- 
nellen med  en  handicappet  dreng. 

Så  besluttede  Joshua  sig  til  at  følge  nogle  ældre  spej- 
dere tilbage  ind  i  minetunnellen,  men  de  vidste  ikke,  at 
Joshua  var  bag  dem.  De  begyndte  at  løbe.  Joshua 
kunne  ikke  følge  med  og  blev  snart  alene  i  det  totale 
mørke.  Han  kunne  endog  ikke  se  sin  hånd  foran  sig. 

Han  vendte  om  og  prøvede  at  famle  sig  tilbage  til 


Til  venstre:  Joshua  holder  et 
af  de  mange  gule  bånd,  som  hans 
venner  havde  bundet  fast  på  deres 
postkasser  og  stakitter  under  efter- 
søgningen. Båndene  var  symbol 
på  deres  håb  om,  at  han  ville 

vende  tilbage  i  sikkerhed. 

Herover:  Joshua  sammen  med 

en  af  de  hunde,  der  hjalp  til 

i  eftersøgningen. 


indgangen,  men  han  gik  forkert  og 
gled  ned  ad  en  skråning.  Han  krav- 
lede op,  men  kom  for  langt  og 
endte  i  en  lille  udgravning  -  en 
for  dybning,  hvor  malmen  var  gra- 
vet ud  -  omkring  to  meter  bred  og 
syv  meter  dyb.  Udgravningen  var 
næsten  umulig  at  se  fra  hovedtun- 
nel len  under  den  på  grund  af 
klipperne. 

„Jeg  prøvede  længe  at  finde  ud, " 
mindes  Joshua.  Han  råbte,  men 
hans  råb  dæmpedes  og  ingen  hørte 
ham.  På  dette  tidspunkt  var  Joshua 
træt,  han  frøs  og  hans  fødder  var 
våde.  „Jeg  vidste,  at  jeg  var  faret 
vild,  og  jeg  fandt  ud  af,  at  jeg  hel- 
lere måtte  sætte  mig  og  vente," 
sagde  han. 

Joshua  sov  meget.  Af  og  til  stod 

han  op  og  strakte  sig  eller  også 

sad  han   blot   og   tænkte.    I   fem 

dage  havde  Joshua  ingen  mad  eller  vand  og  han  havde 

kun  sin  frakke  til  at  holde  sig  varm  i  en  temperatur  på 

10°C. 

Men  han  var  ikke  bange.  „Jeg  bad  meget  om,  at  vor 
himmelske  Fader  ville  hjælpe  mig,"  sagde  han,  og 
hans  bønner  blev  besvaret  med  en  følelse  af  tryghed  og 
med  tro  på,  at  han  ville  blive  fundet.  „Jeg  følte,  at  vor 
himmelske  Fader  passede  på  mig." 
Mens  Joshua  bad,  bad  og  fastede  hans  venner  og 

familie  også  for,  at  han  måtte  blive  fundet  i  sikkerhed. 
Hans  forældre  ventede  bekymrede  på,  hvordan  efter- 
søgningen af  deres  søn  gik. 

Der  var  mange  frivillige,  der  hjalp  med  at  søge  i  de 
omgivende  bakker,  som  er  fulde  af  forladte  miner  og 
luftskakte.  Mindst  syv  gange  var  nogle  af  dem  mindre 
end  40  meter  fra  Joshua. 

Jo  længere  eftersøgningen  varede,  desto  sikrere  var 
mange  på,  at  Joshua  ikke  var  i  minen,  men  havde  for- 
ladt den.  Sporhunde,  helikoptere  og  folk  til  hest  og  til 
fods  ledte  i  klipperne  i  den  nærliggende  Dry  Canyon. 
Der  var  intet  spor  af  drengen. 

Inde  i  minen  ventede  Joshua  roligt  på,  at  nogen  skul- 
le finde  ham.  For  at  få  tiden  til  at  gå  sang  han:  „Jeg  er 
Guds  kære  barn"  og  andre  sange,  som  han  havde  lært 
i  Primary. 

Efterhånden  som  dagene  gik,  blev  muligheden  for  at 
finde  Joshua  i  live  mindre,  men  medlemmer  af  red- 
ningsholdet var  besluttede  på  ikke  at  give  op. 

Da  eftersøgningsholdet  om  eftermiddagen  på  den 
femte  dag  kom  ud  af  minen  efter  nok  et  mislykket  for- 
søg på  at  redde  ham,  overtalte  et  medlem  af  Kirken, 
John  Skinner,  de  mænd,  der  ledte  eftersøgningen,  til 
at  lade  ham  gå  ind  sammen  med  de  andre,  der  søgte 
efter  Joshua,  for  at  gøre  et  sidste  forsøg.  „Jeg  havde 
blot  følelsen  af,  at  han  stadig  var  i  minen,  og  at  han  sta- 
dig var  i  live,"  forklarede  han. 

John  Skinner  havde  været  inde  i  Hidden  Treasure 
Mine  120  gange  og  kendte  de  mange  gange,  som  snor 
sig  i  otte  forskellige  niveauer.  Han  kunne  forestille  sig 
mindst  tre  steder,  hvor  Joshua  kunne  være.  Et  af  de 
steder  var  udgravningen. 

Mens  andre  på  eftersøgningsholdet  tog  endnu 
en  tur  gennem  minen,  forlod  han,  Ray  Guymon  og 
Gary  Christensen  gruppen,  og  John  Skinner  ledte 
dem  hen  til  de  dele  af  minen,  hvor  ham  mente,  at 
drengen  kunne  være.  Da  de  endelig  kom  til  udgrav- 
ningen, hørte  de  et  svagt  råb  om  hjælp,  men  de  var 
ikke  sikre  på,  hvad  det  var.  De  stod  stille,  indtil  de 
hørte  det  igen.  Deres  begejstring  voksede,  da  de  og 
Joshua  råbte  frem  og  tilbage  og  prøvede  at  finde  hin- 
anden i  mørket. 

„Mit  hjerte  bankede  og  bankede,"  mindes  Gary 
Christensen,  den  første,  der  nåede  Joshua.  „Jeg  slog 
mine  arme  rundt  om  ham,  og  han  slog  sine  rundt  om 
mig." 

„Jeg  følte,  at  vi  blev  ledet  derhen  af  Herren,"  sagde 
Ray  Guymon. 


Alle  tre  mænd  sagde,  at  det  var  vanskeligt  at  be- 
skrive de  følelser,  de  havde,  da  de  fandt  Joshua,  som 
de  aldrig  havde  set  før. 

„Jeg  følte  det  som  om,  at  han  var  min  egen  søn," 
sagde  Gary  Christensen.  „Jeg  var  utrolig  glad  indven- 
dig." 

„Det  var  en  overvældende  følelse,  da  vi  fandt  ham, " 
sagde  John  Skinner. 

Da  Joshua  blev  bragt  ud  af  minen,  græd  mange  af  let- 
telse. Selv  om  Joshua  var  meget  glad,  forblev  han  rolig 
-  han  havde  ikke  tvivlet  på,  at  han  ville  blive  fundet. 

Da  der  ikke  var  lys  i  minen,  havde  Joshua  mistet  for- 
nemmelsen af  tid.  Han  var  overrasket,  da  han  fandt  ud 
af,  at  han  havde  været  væk  så  længe.  Han  var  dehyd- 
reret, fordi  han  ikke  havde  fået  noget  at  drikke,  og  led 
af  milde  forfrysninger  på  sine  fødder.  Han  blev  fløjet  til 
hospitalet,  hvor  han  hvilede  sig,  og  hvor  lægerne  un- 
dersøgte ham. 

I  begyndelsen  troede  lægerne,  at  de  blev  nødt  til  at 
amputere  hans  lilletæer.  Men  alt,  hvad  han  mistede, 
var  noget  hud  fra  fødderne.  Han  måtte  sidde  i  kørestol 
i  en  uges  tid.  Fysioterapi  styrkede  hans  ben-  og  fod- 
muskler, og  inden  længe  kunne  han  igen  gå,  løbe  og 
endog  køre  på  sit  skateboard. 

Joshua  fik  mere  end  tusind  breve,  hvoraf  mange 
var  fra  andre  skolebørn,  som  gerne  ville  vide  mere 
om  ham  og  hans  oplevelse.  Mens  han  endnu  ikke  var 
blevet  fundet,  bandt  elever  fra  Fox  Hills  Elementary 
School  gule  bånd  på  stakitterne  over  hele  skolen  for 
at  vise,  at  de  tænkte  på  ham  og  håbede,  at  han  snart 
ville  være  tilbage.  Det  fik  virkelig  Joshua  til  at  føle 
sig  godt  tilpas  at  vide,  at  der  var  så  mange  menne- 
sker, der  tænkte  på  ham.  Han  siger  til  alle:  „Vor  him- 
melske Fader  besvarer  vores  bønner.  Hav  tro,  og  giv 
ikke  op."  □ 


Forside 

Den  tiårige  Joshua  Dennis 

kører  igen  på  skateboard  og 

er  i  gang  med  andre  aktiviteter. 

Han  blev  reddet  efter  fem  dage 

alene  i  en  nedlagt  mine.  Se 

„Joshua  Dennis:  Et  eksempel 

på  tro"  side  14. 

BESØGS  LÆRERINDEBUDSKAB 

Kærlighed: 
Uselvisk  tjeneste 


Kærlighed  bortfalder 
aldrig"  (Moroni  7:46). 
Måske  forstår  vi  ikke 
fuldt  ud  betydningen 
af  dette  skriftsted,  eller  hvordan 
det  gælder  i  vores  liv.  Men  vi  kan  få 
et  vidnesbyrd  om,  at  det  er  sandt, 
når  vi  oplever  den  glæde,  man  føler 
ved  at  tjene  andre. 

KRISTI  RENE  KÆRLIGHED 

Kærlighed  er  et  grundlæggende 
princip  i  søstrenes  tilværelse  over- 
alt og  under  alle  forhold.  Den  mo- 
tiverer os  til  at  tjene  på  ubekvemme 
tidspunkter  uden  tanke  for  godtgø- 
relse. 

Mormon  fortæller  os  om  „Kristi 
rene  kærlighed"  (Moroni  7:47). 
Muligheder  for  at  vise  den  form  for 
kærlighed  omgiver  os  dagligt. 

Julia  Mavimbela  viser  fx  kærlig- 
hed ved  den  samfundstjeneste, 
hun  yder  i  Soweto,  en  by  uden  for 
Johannesburg  i  Sydafrika.  Hun  ar- 
bejder på  at  eliminere  analfabetis- 
me og  andre  sociale  problemer 
blandt  sit  folk.  Foruden  sit  arbejde 
med  nationale  og  lokale  ledere  be- 
gyndte hun  at  anlægge  og  passe  en 
nyttehave  sammen  med  børn,  hvis 
forældre  var  arbejdsløse  på  grund 
af  den  politiske  uro.  Børnene  be- 
gyndte at  vise  deres  forældre,  hvor- 
dan man  passer  en  have,  og  det  har 
ført  til  mange  nye  nyttehaver.  Når 
andre  så  dem  dyrke  jorden,  blev  de 
også    interesserede.    Julia    bidrog 


jØfe, 


•'•'., 

ikke  kun  til  at  fjerne  timelig  nød, 
men  hun  dækkede  også  sociale  og 
åndelige  behov  for  mange  i  hendes 
lokalsamfund. 

Hvordan  kan  vi  udvikle  den  form  for 
kærlighed,  der  motiverer  os  til  at  tjene 
på  Kristuslignende  måder? 

TJENESTE  PÅ 
ALMINDELIGE  MÅDER 

Muligheder  for  at  tjene  viser  sig 
på  næsten  ubetydelige  måder. 
Kvinder  over  hele  verden  tjener 
uselvisk  som  besøgslærerinder.  De 
virker  som  redskaber  i  Herrens 
hænder,  når  de  viser  kærlighed, 
opmuntrer,  byder  velkommen,  un- 
derviser og  styrker  -  og  ofte  koster 
det  betragtelige  personlige  ofre. 


Mødre  arbejder  dag  efter  dag, 
mens  de  elsker,  underviser  og  op- 
drager deres  børn.  Søstre  kaldes 
ofte  til  at  undervise  og  hjælpe  an- 
dres børn  i  klasser  og  ved  aktivi- 
teter. 

Kærlige  kvinder  lytter  til  dem, 
der  er  nedtrykte  og  deprimerede. 
De  betjener  „en  af  (de)  mindste" 
(Matt.  25:40)  uden  at  dømme  eller 
kritisere.  De  lever  op  til  kaldet  i 
L&P  81:5:  „Styrk  de  svage,  støt  de 
nedhængende  hænder  og  styrk  de 
matte  knæ." 

Nævn  nogle  almindelige  måder, 
hvorpå  vi  kan  vise  kærlighed. 

VI  MÅ  VIRKE  MED  IVER 

At  vise  kærlighed  vil  sige  at 
handle  uden  at  blive  spurgt.  Kvin- 
der kan  „virke  med  iver  for  en  god 
sag  og  gøre  mange  ting  af  egen  fri 
vilje  og  udøve  megen  retfærdig- 
hed. Thi  kraften  dertil  har  de  i  sig, 
hvorved  de  kan  handle  efter  egen 
frivilje"  (L&P 58:27-28;  fremhævel- 
se tilføjet).  Frelserens  eksempel  på 
personlig,  direkte  omsorg  viser, 
hvordan  vi  kan  vise  venlighed  ud- 
over det,  der  forventes. 

Når  vi  tjener  med  Kristuslignen- 
de kærlighed,  vil  Herrens  velsig- 
nelser ledsage  vores  indsats.  Og 
„når  han  kommer,  (må)  vi  da  .  .  . 
være  ham  lig"  fordi  vi  har  lært  at 
elske,  som  han  gør  (Moroni  7:48). 

Hvordan  udvikler  vi  os,  når  vi  viser 
kærlighed?  □ 

HÅNDBOG  FOR  FAMILIER 


At  leve  med  stress 
og  modløshed 


Du  er  indbudt  til  en 
elegant  banket,  hvor 
der  vil  blive  serveret  et 
overdådigt  måltid  be- 
stående af  flere  retter. 

Da  du  sætter  dig  ned,  får  du  at 
vide,  at  du  kun  har  tre  minutter  til 
at  spise  dit  måltid.  Måske  føler  du, 
at  det,  der  kunne  have  været  en 
dejlig  oplevelse,  pludselig  er  blevet 
stressende. 

Selv  om  denne  situation  måske  er 
urealistisk,  så  illustrerer  den  årsa- 
gen til  stress  i  tilværelsen.  Et  flot 
dækket  bord  med  appetitvækken- 
de mad  kræver  helt  afgjort  mere 
end  tre  minutter,  hvis  det  skal 
nydes  fuldt  ud.  Tilsvarende  kan  vi 
føle  os  overvældede,  når  omstæn- 
digheder i  vores  liv  kræver  mere  af 
os,  end  vi  føler,  vi  kan  give. 

Hos  nogle  kan  sådanne  følelser 
opstå,  når  huset  er  fuld  af  opvok- 
sende børn,  som  hver  især  kræver 
tid  og  opmærksomhed.  Måske  har 
vi  påtaget  os  at  deltage  i  for  mange 
aktiviteter,  og  vores  indsats  lever 
ikke  op  til  det,  vi  kunne  ønske. 
Andre  i  familien  står  måske  over  for 
presserende  tidsfrister,  som  skaber 
et  pres  på  os,  eller  måske  får  proble- 
mer med  helbredet  os  til  at  blive  ir- 
ritable, utålmodige  og  trætte. 


Listen  kunne  fortsætte  i  det  uen- 
delige. Nogle  eksperter  placerer 
stressende  aktiviteter  i  rækkefølge 
efter  hvor  meget  stress,  de  forår- 
sager. Men  det  er  mere  måden, 
hvorpå  vi  reagerer  på  hændelser, 
end  selve  hændelserne,  der  for- 
årsager stress.  Det  er  vores  evne  til 
at  tilpasse  os  ændringer  i  vore  om- 
givelser, der  afgør  omfanget  af  den 
stress,  vi  mærker.  Derfor  er  noget, 
der  er  stressende  for  en  person, 
ikke  nødvendigvis  stressende  for 
en  anden. 

Ganske  overraskende  kan  en  vis 
mængde  stress  være  godt  for  os. 
Lehi  påpegede  jo,  at  modsætninger 
er  nødvendigt  for  personlig  udvi- 
kling (se  2  Nephi  2:11-16).  Under- 
søgelser har  fx  vist,  at  personer 
med  et  robust  forhold  til  stress  vil  se 
på  en  potientiel  vanskelig  opgave 
som  en  udfordring  og  ikke  som 
noget,  man  behøver  at  frygte.  Selv 
60  timers  arbejde  om  ugen  på  et 
projekt  kan  være  udfordrende  og 
spændende,  hvis  blot  vi  går  ind  for 
opgaven.  Hvordan  vi  lever  med 
stress  er  derfor  vigtigere,  end  hvad 
der  forårsager  stress.  Men  det  er 
nyttigt  at  identificere  disse  stress- 
faktorer, før  vi  begynder  at  bearbej- 
de dem. 


STRESS  OG  BELASTNING 

En  ingeniør  kan  forklare,  at  be- 
lastning er  en  nødvendig  del  af  en- 
hver bygning.  Han  kan  regne  sig 
frem  til  belastningen.  Når  belast- 
ningen når  en  vis  størrelse,  vil  byg- 
ningen lide  skade.  Tilsvarende  kan 
mængden  af  stress  i  livet  vokse  til  et 
niveau,  hvor  det  ikke  længere  tje- 
ner et  produktivt  formål.  Vores  til- 
værelse bliver  overbelastet,  og  vi  er 
i  fare  for  at  få  følelsesmæssige  og  fy- 
siske skader. 

En  sådan  belastning  kan  indtræf- 
fe, når  forældre  kræver  fuldkom- 
menhed af  sig  selv  eller  af  deres 
børns  opførsel  eller  præstationer. 
Sandheden  er,  at  kun  få  opnår  fuld- 
kommenhed i  dette  liv.  Det  bedste, 
de  fleste  af  os  kan  håbe,  er  en  stabil 
udvikling  mod  de  mål,  som  vor 
himmelske  Fader  har  beskrevet  for 
os. 

Ældste  Neal  A.  Maxwell  har  sagt: 
„Når  vi  i  stressede  situationer  over- 
vejer, om  vi  har  mere  i  os,  så  kan  vi 
hente  trøst  i  vores  viden  om,  at 
Gud,  som  fuldstændigt  kender 
vores  formåen,  har  placeret  os  her, 
for  at  det  skal  gå  os  godt.  Ingen  er 
forudordineret  til  at  blive  en  fiasko 
eller  blive  ond .  Når  vi  er  ble  vet  vej  et 

og  fundet  for  let,  så  lad  os  huske,  at 
vi  tidligere  er  blevet  vejet  og  formo- 
dedes at  kunne  klare  vore  opgaver. 
Lad  os  derfor  fortsætte,  med  endnu 
større  beslutsomhed.  Når  vi  føler 
os  overvældede,  så  lad  os  mindes 
Guds  forsikring  om,  at  han  ikke  vil 
overbebyrde  os;  han  vil  ikke  på- 
tvinge os  mere,  end  vi  kan  bære 
(L&P  50:40)"  („Meeting  the  Chal- 
lenges  of  Today",  i  Devotional  Spee- 
ches  of  the  Year,  Provo:  Brigham 
Young  University,  1978,  s.  156). 

Undertiden  er  den  bedste  måde 
at  leve  med  stress  ganske  enkelt  at 
være  realistisk  i  det,  vi  forventer  af 
os  selv  og  af  andre.  Vi  forsøger 
måske  at  gøre  meget  mere,  end  vi  i 
øjeblikket  er  i  stand  til.  Tit  bliver  vi 
ophidsede,  fordi  vi  ikke  er  fuld- 
komne i  alt,  hvad  vi  forsøger  at 
gøre.  Fuldkommenhed  er  det  ende- 
lige håb,  men  indtil  da  bør  vi  være 
realistiske  og  venlige  i  vore  forvent- 
ninger til  os  selv  og  til  andre. 

AT  LEVE  MED  STRESS 

En  meget  væsentlig  måde  at  klare 
de  belastninger,  som  livet  pålægger 
os,  er  at  være  realistisk.  Men  der  er 
også  andre  metoder.  Nogle  af  de 
følgende  forslag  kan  måske  hjælpe 
dig  med  at  huske,  hvad  der  virker 
for  dig.  Fortæl  din  familie  om  dine 
ideer. 

Hold  dig  åndeligt  i  form.  Bøn  og 
dagligt  studium  af  skriften  mulig- 
gør, at  vi  holder  vore  åndelige  re- 
servoirer af  tro,  håb  og  fred  i  sindet 
fyldte.  De  giver  os  ikke  kun  åndelig 
styrke,  men  de  kan  også  hjælpe  os 
med  at  finde  svar  på  konkrete  pro- 
blemer. 

Kom  ud  af  gæld.  En  almindelig 
årsag  til  konflikter  i  familien  er  øko- 


nomisk pres.  Vore  kirkeledere  har 
konstant  rådet  os  til  at  følge  et  bud- 
get og  forblive  gældfri.  Hvis  vi  bru- 
ger mindre,  end  vi  tjener,  ville  det 
alene  væsentligt  reducere  en  stor 
del  af  det  økonomiske  pres,  som 
mange  af  os  lider  under. 

Hold  dig  fysisk  i  form.  For  at  klare 
stress  kræver  vore  legemer  hvile, 
motion  og  sund  kost.  En  god  måde 
at  lette  trykket  på  er  at  deltage  i  en 
form  for  sport,  man  kan  lide. 

Fastlæg  prioriteter  og  mål.  Hvis  vi 
ikke  kan  udføre  alt  det,  vi  gerne  vil, 
så  kan  vi  i  det  mindste  nå  det  vigtig- 
ste ved  at  prioritere.  Som  enkelt- 
personer og  som  familier  er  vi  nødt 
til  at  sætte  os  mål  -  daglige,  ugentli- 
ge, månedlige  og  langsigtede  -  og 
derefter  planlægge,  hvordan  vi  når 
disse  mål,  hvis  vi  skal  undgå  at  køre 
i  tomgang.  Planlægning  giver  vores 
indsats  retning  og  energi  og  hjæl- 
per os  med  at  undgå  de  kriser,  der 
skyldes,  at  vi  ikke  har  forudset  et 
behov  eller  har  glemt  noget,  vi  var 
ansvarlige  for. 

Lav  om  på  vaner  og  rutiner.  Nogle 
synes,  at  de  får  mere  kontrol  med 
deres  liv  og  tid  til  uforstyrret  at  gøre 
meget,  de  ellers  ikke  ville  få  gjort, 
hvis  de  står  op  en  time  før.  Andre 
får  de  nødvendige  nye  kræfter  efter 
en  kort  lur. 

Skift  tempo.  En  forandring  i  tem- 
poet kan  medføre  en  følelse  af  for- 
nyelse og  klarhed  til  at  leve  med  en 
hektisk  livsstil.  En  kort  pause  midt 
i  naturens  skønhed,  nogle  få  mi- 
nutter til  stille  og  roligt  at  tænke,  at 
læse  en  god  bog,  lidt  tid  at  gøre 
noget  vi  særlig  holder  af  (måske  in- 
genting) -  alt  dette  kan  hjælpe,  når 
det  brænder  på. 

Tal  om  dine  frustrationer.  Drøft 
dine  problemer  med  familien.  Det 


ikke  alene  letter  på  stresset,  men 
det  sikrer  dig  også  familiens  hjælp 
til  at  finde  løsninger  på  stres  s  ska- 
bende situationer.  At  skrive  dag- 
bog kan  også  hjælpe  os  med  løse  op 
for  spændinger  og  klare  hverda- 
gens stress.  Kloge  forældre  vil  hjæl- 
pe deres  børn  med  at  forstå  værdi- 
en af  at  nedskrive  deres  følelser  i  en 
personlig  dagbog  eller  notesbog. 

En  mor  i  en  stor  familie  har  i  for- 
trolighed sagt:  „Mine  notesbøger 
og  dagbøger  er  uvurderlige.  Nogle 
er  villige  til  at  betale  professionelle 
rådgivere  for  at  lytte,  mens  de  for- 
tæller om,  hvad  der  rumsterer  i 
deres  hoved  eller  hjerte.  Jeg  har 
fundet  en  aldrig  svigtende  kilde  til 
åbenbaring  om  mit  eget  indre  ved 
at  nedskrive  mine  tanker  og  følel- 
ser. Især  når  jeg  er  helt  udkørt, 
modløs  eller  nede  af  en  eller  anden 
grund,  så  skriver  jeg  det,  jeg  føler 
(tit  kun  en  liste  med  ,jeg  føler 
.  .  /-sætninger),  og  normalt  er  jeg  i 
stand  til  at  finde  ud  af,  hvad  det  er, 
der  tynger  mig.  Derefter  kan  jeg 
håndtere  det  mere  effektivt.  Nogle 
gange  skriver  jeg  en  hel  side  med 
min  frustrationer,  før  jeg  begynder 
at  fatte,  hvad  det  er,  der  virkelig  ge- 
nerer mig.  Jeg  lærer  at  kende  mig 
selv  indgående  gennem  det,  jeg 
skriver." 

Slap  af  og  nyd  livet.  Nogle  har  gan- 
ske enkelt  brug  for  at  slappe  mere  af 
og  nyde  livet,  nyde  deres  børn  og 
deres  forhold  til  ægtefællen  og 
deres  venner.  Vi  glemmer  somme- 
tider, at  evnen  til  at  nyde  glæde  er 
en  af  guddommens  primære  ken- 
detegn (se  3  Nephi  17:20),  og  at 
hensigten  med  vores  liv  på  jorden 
er  at  bringe  os  en  fylde  af  glæde  (se 
2  Nephi  2:25;  L&P  93:33). 

Glem  ikke  humor.  Selv  om  livet  er 

alvorligt,  så  er  der  mange  øjeblikke,  pikerede  eller  har  varet  for  længe,  med  at  tilgive  sig  selv  og  glemme 
som  kan  beriges  af  humoristisk  Disse  børn  har  brug  for  professio-  fortiden  gennem  omvendelse. 
sans.  Vi  vil  kraftigt  reducere  spæn-  nel  hjælp.  Men  for  de  fleste  er  pro-  Hjælp  dem  med  at  se  tingene  i  et  ån- 
dingen, hvis  vi  nu  og  da  kan  grine  fessionel  hjælp  ikke  nødvendig,  deligt  perspektiv.  Mind  dem  om  hen- 
af  urimelighederne  i  vores  tilvæ-  Vore  problemer  og  vore  børns  sigten  med  prøvelser  i  livet.  Giv 
relse.  problemer  kan  få  os  til  at  føle  os  dem  en  fornemmelse  af  håb.  Bed 

Latter  i  familien  er  et  vidunderligt  modløse,  ja  til  tider  enddog  ned-  sammen,  bønfald  Herren  om  at  se 

smøremiddel,    der   kan    afhjælpe  trykte,  men  følelsen  kan  normalt  tingene  i  et  evigt  perspektiv  og  om 

gnidninger.  afhjælpes  ved  at  fortsætte  de  dagli-  at  få  den  nødvendige  forståelse  af 

ge  aktiviteter  med  at  holde  budene  problemet. 

AT  LEVE  MED  MODLØSHED  -  omvende  os,  bede  og  faste,  tjene,  Tilbring  tid  sammen  med  dem.  Vær 

arbejde,  passe  på  helbredet,  læse,  til  rådighed,  når  dit  barn  eller  din 

Nogle  af  de  vanskeligste  følelser  holde  ud  samt  ved  at  lytte  til  opløf-  ægtefælle  har  brug  for  at  drøfte 

at  leve  med  er  modløshed,  despera-  tende   musik,   til   ens  venner  og  problemer  eller  give  udtryk  for  f  ø- 

tion,  nedtrykthed,  skyld  og  frygt.  modtage    præstedømmevelsignel-  lelser.  Nogle  gange  er  det  et  læge- 

Præsident  Ezra  Taft  Benson  har  ser  for  at  hente  styrke  og  inspira-  middel  for  et  bekymret  hjerte  blot 
sagt :  „  Vi  lever  i  en  tid,  hvor  Herren  tion .  uforstyrret  at  være  sammen  med  et 
har  forudsagt,  at  menneskets  hjerte  Som  forældre  kan  vores  mulig-  andet  menneske, 
vil  svigter  dem,  ikke  kun  fysisk,  hed  for  at  være  mest  Kristuslignen-  Involvér  andre  efter  behov.  Involvér 
men  også  åndeligt  (se  L&P  45:26).  de  opstå,  når  en  i  familien  eller  en  dem,  der  er  i  stand  til  at  hjælpe.  Til- 
Mange  opgiver  i  livets  kamp.  Selv-  bekendt  oplever  følelsesmæssige  skynd  familiens  medlemmer  til  at 
mord  er  den  almindeligste  dødsår-  problemer.  Ældste  Marvin  J.  Ash-  bede  sammen,  arbejde  sammen  og 
sag  blandt  universitetsstuderende,  tons  råd  kan  være  nyttigt:  „Visselig  støtte  den  person  der  har  proble- 
Nu  hvor  det  endelige  opgør  mellem  er  de  største  mirakler  i  vor  tid  opløf-  mer.  Involvér  om  nødvendigt  pro- 
det  gode  og  det  onde  nærmer  sig  telse  og  helbredelse  af  bekymrede  fessionel  hjælp,  hvor  behandlerne 
med  de  ledsagende  prøvelser,  for-  personer  ...  Vi  må  tage  familiens  har  værdier,  der  svarer  til  dine. 
søger  Satan  i  stigende  grad  at  over-  medlemmer  i  hånden  og  vise  dem,  Elsk  dem  betingelsesløst.  Vores  bed- 
vinde de  hellige  med  desperation,  at  vores  kærlighed  er  virkelig  og  ste  redskab  til  at  støtte  andre  er 
modløshed,  fortvivlelse  og  ned-  vedvarende"  (Oktoberkonferen-  fremfor  alt  at  elske  dem  uden  svig. 
strykthed"  (Oktoberkonferencen  een  1973).  Det  vil  sige,  at  vi  lærer  at  se  dem, 
1974).  Vi  kan  gøre  flere  ting  for  at  opnå  som  Herren  ser  dem,  nemlig  som 

Disse  negative  følelser  får  os  for  det,  som  ældste  Ashton  foreslår.  Guds  børn  med  evig  værdi.  Som 
ofte  til  at  fjerne  os  fra  netop  de  men-  Lyt  til  dem.  Tilskynd  dem  til  at  forældre  må  vi  lære  at  gøre  det,  især 
nesker,  som  kan  hjælpe  os.  Et  give  udtryk  for  deres  følelser.  Du  når  vore  børn  synes  at  fortjene  det 
uklart  og  udefineret  problem  kan  må  forsikre  dem  om,  at  det  ikke  er  mindst.  Hvis  vi  på  trods  af  vore  per- 
virke  uoverskueligt,  men  det  kan  unormalt  at  være  ophidset,  forvir-  sonlige  svagheder  kan  gøre  det,  så 
normalt  klares  med  en  smule  snak  ret  og  skuffet  engang  imellem.  kan  vi  sammen  overvinde  alt. 
og  drøftelse  af  perspektiver.  At  op-  Døm  dem  ikke.  Vendinger  som:  Jesu  Kristi  evangelium  hævder 
muntre  børn  til  at  fortælle  dig  om  „Hvis  du  bare  ..."  eller  „Hvad  ikke  at  eliminere  stress,  og  ingen 
deres  følelser,  fra  de  er  helt  små,  vil  sagde  jeg,  hvis  du  ..."  får  kun  bør  tro,  at  evangeliet  gør  det.  Men 
i  høj  grad  styrke  dem  mod  disse  andre  til  at  få  det  værre.  Hjælp  dem  evangeliet  giver  en  mening  med  de 
ødelæggende  følelser  af  hjælpe-  med  at  indse,  at  de  ikke  har  skylden  modsætninger  og  den  modgang, 
løshed.  for  begivenheder,  som  de  ikke  kan  som  vi  møder  i  livet,  og  muliggør, 

Desværre  kan  selv  gode  og  åbne  kontrollere,   og  at  de  ikke  bliver  at  vi  går  „frem  i  visdom  og  vækst  og 

forældre  ikke  hjælpe  visse  børn,  straffet.  Hvis  de  er  ansvarlige  for  yndest  hos  Gud  og  mennesker" 

hvis  problemer  er  blevet  for  kom-  deres   problemer,    så  hjælp   dem  (Luk.  2:52).  □ 

Jerry  McKean 


Bare  klip  mit  hår! 


Det  var  en  varm  som-  begyndte,  og  jeg  spurgte  min  ven  udlægning  af  skriften,  og  jeg  vid- 
merdag  for  meget  om,  hvad  det  store  billede  på  væg-  ste,  at  jeg  skulle  have  hjælp  til  at 
længe  siden.  Jeg  sad  gen  forestillede.  Jeg  havde  siddet  finde  det.  Trods  alt,  tænkte  jeg,  så 
og  lyttede  til  saksens  og  set  på  billedet  hver  uge  i  mange  ved  alle,  at  Faderen,  Sønnen  og 
karakteristiske  lyd,  mens  frisøren  måneder.  Han  fortalte,  at  det  fore-  Helligånden  er  tilkendegivelser  af 
klippede  mit  hår.  Jeg  ønskede  blot,  stillede  en  engel,  som  havde  vist  den  samme  person.  Var  det  i  orden 
han  snart  var  færdig,  så  jeg  kunne  nogle  mennesker  pladerne,  som  at  tage  nogen  med  til  lektierne,  som 
slippe  ud  derfra.  Og  det  var  ikke  Mormons  Bog  var  oversat  fra.  kendte  skriften  bedre,  end  jeg  gjor- 
kun  varmen,  der  virkede  trykken-  En  engel!  Hvordan  kunne  min  de.  Missionærerne  forsikrede  mig 
de.  Min  frisør  var  en  slags  missio-  bedste  ven  tro  på  det!  Hvordan  om,  at  det  var  i  orden, 
nær  for  mormonkirken.  „Stavsmis-  kunne  nogen  intelligent  person  Den  næste  uge  kom  jeg  med  en 
sionær",  tror  jeg,  han  sagde  -  hvad  egentlig  tro  på  det!  Men  der  skulle  fætter,  som  var  aktiv  i  min  religion, 
det  så  var  for  noget.  Han  havde  be-  gå  mange  år,  før  jeg  havde  mit  før-  Jeg  blev  tilskuer  i  den  samtale,  der 
mærket  min  negative  indstilling  ste  virkelige  sammenstød  med  fandt  sted.  Hvis  jeg  havde  været 
over  for  hans  kirke  ved  tidligere  mormonkirken.  upartisk,  ville  jeg  nok  have  udpeg- 
besøg .  Det  måtte  ske  før  eller  senere .  Jeg  et  mormonmissionærerne  som  vin- 
„Hvilken  kirke  var  det,  du  sagde,  besøgte  nogle  venner  en  aften,  da  dere.  Men  selvfølgelig  mente  jeg,  at 
du  tilhørte?"  Så  var  den  der,  den  to  kvinder  -  mormonmissionærer  -  min  fætter  bare  ikke  vidste  tilstræk- 
snedige bemærkning,  som  skulle  bankede  på  døren.  De  var  venlige,  keligt.  Jeg  ville  konfrontere  missio- 
trække  mig  ind  i  en  samtale  om  reli-  Jeg  følte  mig  utilpas.  Jeg  havde  næ-  nærerne  med  nogen,  der  vidste 
gion.  Instinktivt  vidste  jeg,  hvad  sten  følelsen  af  at  være  fanget  i  en  mere. 

der  ventede,  og  lige  så  instinktivt  fælde.  Jeg  bestemte  mig  for  at  dis-  I  løbet  af  ugen  kontaktede  jeg  en 

kom  mit  svar.  „Bare  klip  mit  hår  og  kutere  med  dem.  ven,  som  læste  til  præst.  Han  måtte 

lad  være  med  at  prædike  for  mig!"  „Tror  du  på  Bibelen?"  begyndte  kunne   give   mig   den   støtte,   jeg 

Mormonerne  var  ikke  noget  nyt  de.  havde  brug  for. 
for  mig.  Jeg  var  født  og  opvokset  i  „Selvfølgelig,"  svarede  jeg,  uden  „Hvordan  imødegår  jeg  Apostle- 
Salt  Lake  City  i  Utah.  Jeg  gik  til  rigtigt  at  vide,  hvad  jeg  troede  på.  nes  Gerninger  7:55-56?"  spurgte 
spejder  i  et  lokal  wards  kirkebyg-  De  indledte  med  at  læse  Apostle-  jeg,  da  jeg  havde  forklaret  min  situ- 
ning.  Mine  bedste  venner  var  mor-  nes  Gerninger  7: 55-56  i  et  forsøg  på  ation.  Til  min  store  forbavselse, 
moner.  Men  mine  venner  turde  at  vise,  at  der  er  tre  adskilte  perso-  svarede  han:  „Beklager.  Jeg  kan 
ikke  nævne  deres  kirke  over  for  ner  i  Guddommen.  Derfra  bevæge-  ikke  hjælpe  dig.  Personligt  adskil- 
mig.  Det  har  nok  været  min  indstil-  de  de  sig  over  til  beretningen  om  Jo-  ler  jeg  Guddommen  mere,  end  de 
ling,  der  skræmte.  Engang  sad  jeg  seph  Smiths  første  åbenbaring.  Jeg  fleste  medlemmer  af  vores  kirke." 

e-i 

og  ventede  på,  at  et  spejdermøde  vidste,  at  der  var  et  svar  på  deres  Mit  næste  forsøg  var  en  præst,                £ 

„Hvilken  kirke  var  det, 
du  sagde,  du  tilhørte?" 
Instinktivt  svarede  jeg: 

„Bare  klip  mit  hår  og  lad 
være  med  at  prædike 
for  mig!" 


som  boede  i  nærheden.  Han  var  en 
god  ven,  og  jeg  havde  talt  med  ham 
mange  gange  tidligere.  Hans  svar 
vedrørende  Apostlenes  Gerninger 
7:55-56  var  langt  fra  tilfredsstillen- 
de: „Hvordan  kan  man  vide,  hvad 
en  person  ser,  når  han  bliver  stenet 
til  døde!" 

Jeg  besluttede  at  holde  op  med  at 
mødes  med  missionærerne.  Jeg 
havde  hørt  nok.  Jeg  fortalte  de  to 
missionærer  om  min  beslutning, 
hvorpå  de  forærede  mig  et  eksem- 
plar af  Mormons  Bog  og  fastslog,  at 
de  ikke  kunne  gøre  mere  for  at  gøre 
mig  interesset  i  Kirken. 

Nogle  år  senere  og  i  en  anden  by 
var  to  missionærer  på  besøg  i  lejlig- 
heden ved  siden  af.  Det  glædede 
mig,  at  de  ikke  havde  besøgt  mig. 
Jeg  lykønskede  mig  selv  med  mit 
held,  da  det  bankede  på  døren.  Der 
stod  de,  og  før  de  fik  chance  for  at 
sige  noget,  fortalte  jeg  dem,  at  jeg 
ikke  var  interesseret  og  lukkede 
døren. 

De  næste  par  år  virkede  det  som 
om,  at  der  var  mormonmissionærer 
overalt.  Selv  min  frisør  forsøgte  at 
prædike  for  mig!  Flere  hold  missio- 
nærer kom  for  at  besøge  mig.  Jeg 
følte  mig  lidt  skamfuld  over  min  be- 
handling af  de  to  missionærer 
nogle  år  tidligere,  så  jeg  begyndte 

at  byde  dem  indenfor  på  betingelse  Det  så  slet  ikke  ud  til  at  handle  om 

af,  at  de  „efterlod  deres  bøger  i  Joseph  Smith!  Jeg  bemærkede  en 

bilen  og  ikke  prædikede  for  mig."  side  i  begyndelsen,  som  nævnte 

Jeg  følte  mig  altid  utilpas,  når  de  nogle  interessante  punkter,  man 

kom,  og  jeg  tillod  ikke,  at  vi  talte  om  kunne  slå  op  -  Bjergprædikenen  på 

religion.  det   amerikanske   kontinent,    Co- 

Hvordan  kunne  jeg  få  dem  til  at  lumbus,  Frelseren  i  Amerika.  Hvad 

blive  væk,  uden  at  være  uhøflig?  var  det,  jeg  var  på  vej  ud  i? 

Hvordan?  Så  fik  jeg  en  idé.  Ja,  hvor-  Jeg  fandt  ikke  noget  om  Joseph 

for  ikke?  Det  måtte  være  nemt.  Jeg  Smiths  liv  i  bogen,  så  jeg  samlede 

skulle  bare  bevise,  at  de  tog  fejl.  Jeg  nogle  missionærpjecer  op  på  en 

ville  vise  dem,  at  deres  lære  var  servicestation,    der   ejedes    af   en 

falsk,   og  jeg  ville  gøre  det  med  mormon.  Jeg  ønskede  at  finde  ud  af 

deres  egen  hellige  skrift.   Næste  noget  om  denne  Joseph  Smith.  Jeg 

gang  de  kom,  ville  jeg  være  parat.  læste    om   Joseph    Smiths    første 

Hvis  jeg  skulle  bevise,  at  de  tog  åbenbaring.  På  en  måde  virkede 
fejl,  måtte  jeg  vide  noget  om,  hvad  det  anderledes  end  det,  jeg  huske- 
de troede  på.  Hvordan  kunne  jeg  de  at  have  hørt  mange  år  tidligere, 
finde  ud  af,  hvad  de  troede  på?  Den  Jeg  læste  om  en  engel  ved  navn  Mo- 
Mormons  Bog,  som  søstermissio-  roni  og  nogle  guldplader.  Jeg  vend- 
nærerne  gav  mig  for  mange  år  te  tilbage  til  Mormons  Bog  og  be- 
siden.  Ingen  sag!  Jeg  havde  lagt  den  gyndte  at  læse  den  i  min  fritid, 
væk  i  en  skuffe  eller  kasse  et  eller  Der  begyndte  at  ske  noget  under- 
andet sted.  Jeg  fandt  den  ret  hurtigt,  ligt.  Min  fjendtlighed  begyndte  at 
Hvad  mon  den  indeholdt  -  beret-  forsvinde.  Ja,  mit  ønske  om  at  bevi- 
ningen  om  Joseph  Smiths  liv?  En  hi-  se,  at  missionærerne  tog  fejl,  for- 
storie  om  mormonismen?  Jeg  vidste  svandt.  Min  kortvarige  nysgerrig- 
det  ikke.  Men  en  ting  vidste  jeg:  hed,  da  jeg  først  åbnede  bogen, 
Næste  gang  missionærerne  kom,  blev  erstattet  afet  ønske  om  at  vide. 
ville  j  eg  være  forberedt  på  dem .  Hvad  var  det  for  en  mærkelig  kraft, 

Jeg  tog  bogen  med  på  arbejde,  som    bogstaveligt    talt    synes    at 

hvor  jeg  havde  nogle  ledige  perio-  strømme  ud  af  bogen  og  trække 

der  i  løbet  af  dagen.  Ved  først  givne  mig  hen  mod  den?  Hvad  skete  der 

lejlighed  åbnede  jeg  bogen.  Hvad?  med  mig?  Jeg  måtte  vide  det. 


Jeg  greb  mig  selv  i  at  bruge  alle 
mine  ledige  øjeblikke  på  at  ransage 
Mormons  Bog.  Jeg  fandt  også  noget 
andet:  Et  løfte  fra  en  gammel  profet 
ved  navn  Moroni  -  en  dristig  erklæ- 
ring om,  at  jeg  kunne  vide,  om 
bogen  var  sand,  ved  at  bede  Gud 
om  at  åbenbare  det  for  mig.  En  dag, 
hvor  jeg  var  alene,  knælede  jeg  ned 
for  min  Skaber,  og  med  Mormons 
Bog  i  min  hånd  spurgte  jeg  min 
himmelske  Fader,  hvad  det  var,  der 
tiltrak  mig  ved  bogen.  Omgående  - 
næsten  før  jeg  havde  afsluttet  min 
bøn  -  væltede  en  erindring  om 
mine  gamle  vaner  og  uvenlige  ger- 
ninger ind  over  mig.  Jeg  tiggede  om 
tilgivelse,  da  jeg  ikke  tidligere 
havde  erkendt  min  ulykkelige  til- 
stand. 

De  næste  par  dage  forløb  omtrent 
på  samme  måde  -  jeg  forsøgte  at 
leve  med  et  overvældende  ønske 
om  at  fordybe  mig  i  studiet  af  Mor- 
mons Bog.  Så  skete  det.  Det  var  en 
torsdag  aften  før  en  oktoberkonfe- 
rence i  Kirken.  Jeg  kom  hjem  fra  ar- 
bejde med  en  besynderlig  følelse 
voksende  indvendig  -  en  følelse, 
som  jeg  aldrig  før  havde  oplevet. 
Jeg  vidste  ikke,  hvad  jeg  skulle 
mene  om  den.  Langsomt  tiltog  den 
i  styrke.  Hvilken  vidunderlig  følel- 
se! Jeg  mindes,  at  jeg  tænkte:  „Hvis 

„Giv  mig  en  særlig 
klipning.  Jeg  vil  slutte 
mig  til  Kirken,"  sagde 
jeg.  Frisørens  mund  stod 
på  vid  gab.  „  Hvilken 
kirke?"  spurgte  han. 


det  er  sådan,  det  føles  i  Himlen, 
ville  jeg  ønske,  jeg  var  99  år  gammel 
og  lige  ved  at  dø." 

Så  kom  vidnesbyrdet  -  missio- 
nærernes sikre  overbevisning 
havde  tidligere  generet  mig.  Jeg 
vidste  det!  Joseph  Smith  havde 
været  i  Faderens  og  Sønnens  nær- 
værelse. Ja,  han  var  blevet  besøgt  af 
engle.  Jeg  vidste  det.  Ja,  jeg  vidste 
det  virkelig. 

Den  næste  uge  havde  jeg  det 
sjovt.  Jeg  skyndte  mig  hen  til  min 
frisør.  „  Giv  mig  en  særlig  klipning. 
Jeg  vil  slutte  mig  til  Kirken."  Hans 
mund  stod  på  vid  gab,  og  han 
kunne  et  øjeblik  ikke  sige  noget.  Da 
han  genvandt  fatningen,  lød  hans 
alvorlige  spørgsmål:  „Hvilken 
kirke?" 

Så  talte  jeg  med  frisøren  og  fandt 
ud  af,  at  han  ville  blive  min  biskop 
efter  dåben.  Til  vores  fælles  overra- 
skelse og  glæde,  fandt  vi  ud  af,  at  vi 
tidligere  havde  mødt  hinanden  to 
år  før,  da  han  var  på  en  stavsmissi- 
on,  og  en  uhøflig  person  havde 
smækket  døren  i  for  næsen  af  ham, 
mens  han  stod  efterladt  på  dørtrin- 
net. □ 

Jerry  McKean  fra  Ogden  i  Utah  er 
stavsmissionær  i  Washington  lerrace 
Utah  Stake. 

Hellige 

fra 
Tonga 


En  arv  af  tro 


Eric  B.  Shumway 


De  første  sidste  dages  hellige  missionærer 
i  Tonga  ville  sikkert  kalde  Kirkens  100-års 
jubilæum  i  august  1991  for  et  mirakel. 
Med  tungt  hjerte  lukkede  de  i  1897  Ton- 
ga, der  var  en  del  af  Samoamissionen  -  kun  fem  år  og 
ni  måneder  efter  at  den  var  blevet  åbnet  af  ældsterne 
Brigham  Smoot  og  Alva  Butler. 


Herover:  Ældsterne  Smoot  og  Butler  besøgte 

kong  George  I  på  deres  første  dag  i  Tonga  i  juli 

1891  og  fik  tilladelse  til  at  forkynde  i  hans  land. 

Til  højre:  I  dag  bærer  nogle  indfødte  ældster  fra 

Tonga  de  traditionelle  tupenu  og  ta'ovalas 

sammen  med  hvid  skjorte  og  slips. 


■ 

Mellem  1891  og  1897  havde  omkring  20  missionærer 
arbejdet  på  Venskabsøerne,  og  de  havde  kun  døbt  15 
af  de  lokale  indbyggere.  Der  eksisterede  allerede  en 
stærk  kristen  tradition  i  Tonga,  som  skyldtes  tidligere 
protestantiske  missionærers  indsats  (se  den  ledsagen- 
de artikel). 

Men  den  loyalitet,  som  de  fleste  indbyggere  i  Tonga 
følte  over  for  deres  konge  og  hans  religion  -  og  over  for 
landsbypræsten,  som  holdt  godt  øje  med  sin  flok  - 
medførte,  at  de  fleste  holdt  sig  på  afstand  fra  de  ameri- 
kanske sidste  dages  hellige. 

Missionen  blev  åbnet  igen  i  1907.  Først  voksede  den 
langsomt,  hvorefter  den  voksede  eksplosivt  til  en 
mægtig  gruppe  af  hellige.  Over  30.000  hellige,  ti 
stave,  90  kirker,  et  dusin  skoler,  to  gymnasier  og  et 
tempel  vidner  om  det  mirakel,  der  er  så  åbenlyst  i 
Tonga  i  dag  og  overalt,  hvor  de  hellige  fra  Tonga  er  re- 
præsenteret. 

Hvorfor  er  Kirken  blevet  en  så  iøjnefaldende  faktor  i 
Tonga  i  dag  -  ikke  alene  i  antallet  af  menigheder, 
men  også  ved  medlemmernes  aktivitet  og  hengi- 
venhed? Hvad  forandrede  den  vanskelige  og  lang- 
somme mission  i  Tonga  til  en  af  de  hurtigst  voksende 
i  verden? 

Svarene  findes  i  medlemmernes  personlige  beret- 
ninger samt  i  deres  levende  vidnesbyrd.  Deres  beret- 
ninger afslører  et  fælles  træk,  der  er  årsagen  til  en  stor 
del  af  Kirkens  vækst  i  Tonga  -  inderlig  religiøs  tro:  Tro 
til  at  kæmpe  mod  elementernes  rasen  for  at  udføre 
Herrens  værk;  tro  til  at  overvinde  egne  vaner  og  for- 
domme; tro  til  at  stole  på,  at  Herren  vil  besvare 
bønner. 


KAST  BARNET 


Et  almindeligt  tema  i  mange  trosfremmende  beret- 
ninger fra  Tonga  er  at  trodse  naturens  mægtige  kræfter 
for  at  udføre  Herrens  værk.  Ved  at  stole  på  Gud  på 
vanskelige  rejser  og  under  storme  til  havs  har  hellige 
fra  Tonga  været  velsignet  med  mod  til  at  udføre  usæd- 
vanlige bedrifter. 

Sela  Feinga,  som  nu  arbejder  ved  Polynesian  Cultu- 
ral  Center  i  Laie  på  Hawaii,  mindes,  da  hun  og  hendes 
mand,  Ha'unga,  tog  imod  en  missionskaldelse  i  1965 
til  at  bygge  kirker  på  Tongas  forskellige  øer.  Sammen 
med  deres  fem  måneder  gamle  baby,  som  på  det  tid- 
spunkt havde  høj  feber,  rejste  familien  til  den  fjerntlig- 
gende ø  Fotuha'a.  Fotuha'a  består  af  stejle  klippesider 
omgivet  af  det  oprørte  hav. 

Rejsende  til  Fotuha'a  overføres  fra  en  motorbåd  til 
en  udriggerkano,  og  derfra  svømmer  de  ind  til  en  klip- 
pekant, der  skærer  sig  ud  til  det  dybe  vand.  De,  der 
ikke  kunne  svømme,  måtte  springe  ud  i  de  udrakte 
hænder  fra  øboere,  som  stod  rede  til  at  gribe  bagagen, 
der  kastedes  fra  kanoen.  Sådanne  landsætninger  er 
virkelig  lumske,  fordi  de  kræver  en  perfekt  koordine- 
ring mellem  bølgerne,  som  hæver  sig  op  til  klippekan- 
ten, hvorpå  de  falder  5-6  m  ned  igen.  Søster  Feinga 
lærte,  at  en  sådan  rejse  bogstaveligt  talt  krævede,  at 
man  i  tro  springer  ud  i  det  ukendte: 

Den  morgen,  vi  rejste,  var  barnets  feber  stadig  høj.  Små 
blærer  begyndte  at  komme  frem  på  hele  kroppen  fra  isse  til  tå. 
Hun  havde  mæslinger.  Men  ingen  bønner  kunne  få  min 
mand  til  at  ændre  mening.  Jeg  svøbte  den  lille  i  et  tæppe  og  gik 
omborg  i  den  lille  åbne  båd,  som  ville  føre  os  til  Fotuha'a. 

Yderst  til  venstre:  Templet  i  Nuku'alofa,  indviet 
i  1983.  Til  venstre:  For  Sela  Feinga  og  hendes 
mand,  Ha'unga,  betød  deres  missionskaldelse 
en  traumatisk,  men  kort  adskillelse  fra  deres 
spædbarn  (se  „Kast  barnet"). 
Til  højre:  Flere  og  flere  indfødte  missionærer, 
som  disse  unge  mænd,  bringer  evangeliet  til 
deres  eget  folk. 


Da  vi  nærmede  os  øen,  så  vi  i  det  fjerne,  hvordan  store  klip- 
per og  den  klippefyldte  kyst  hævede  sig  truende.  Bølgerne 
omkring  os  var  enorme.  Enkelte  af  øens  beboere  var  allerede 
begyndt  at  samles  på  klippekanten,  hvor  de  ventede  på  at 
modtage  os  og  vores  bagage. 

Kanoen  kom  ud  for  at  hente  os  -  en  lille  udrigger,  som  blev 
padlet  frem  af  en  ung  skolelærer  fra  øen.  Da  vi  nærmede  os 
klippen,  sagde  han: „  Vi  tæller  bølgerne,  og  når  der  kommer 
en,  som  er  stor  nok  til  at  løfte  os  op  på  højde  med  kanten,  må 
I  springe  ind  på  klippen  eller  kaste  jeres  bagage  til  dem,  der 
står  derinde. " 

Jeg  var  næsten  lam  af  frygt,  mens  regnen  faldt,  og  vi  gled 
nærmere  den  farlige  landingsplads.  Så  råbte  læreren  til  min 
mand:  „Gør  barnet  klart,  de  vil  bede  om  hende  først!" 

Næsten  omgående  kom  ordren  til  min  mand  fra  manden  på 
klippen:  „Hej,  dig,  der  holder  barnet!  Fjern  tæppet  og  tag  al 
barnets  tøj  af!" 

„  Det  må  I  ikke, "  skreg  jeg.  „  Barnet  har  mæslinger.  Vi  bør 
ikke  tage  alt  hendes  tøj  af. " 

Vores  roer  talte  strengt  til  Ha'unga:  „Du  må  tage  alt  af, 
fordi  du  skal  kaste  barnet  ind  på  land.  Du  kan  ikke  risikere,  at 
manden  taber  hende  på  klipperne  eller  i  havet  på  grund  af 
tæppet  eller  noget  løst  tøj. " 

Befalingen  lød  igen  fra  klippekanten:  „Skynd  jer  og  tag 
barnets  tøj  af. "  Men  min  stakkels  mand  kunne  slet  ikke  gøre 
det.  Måske  var  han  nu  lige  så  rædselsslagen,  som  jeg  var. 

Den  unge  skolelærer  vred  barnet  ud  afHa'ungas  arme,  og 
på  et  øjeblik  fjernede  han  hver  eneste  trevl  af  hendes  tøj  bort- 
set fra  en  lille  ble.  En  bølge  kom  susende  ind  og  løftede  kanoen 
op,  men  var  ikke  helt  højt  nok.  Vi  faldt  ned,  da  havet  trak  sig 
tilbage.  Vi  kom  op  igen  op  på  ryggen  af  en  anden  bølge.  Stadig 
ikke  højt  nok. 


Da  vi  blev  løftet  på  den  næste  bølge,  hørte  jeg  ordren: 
„Kast  barnet!"  Jeg  skreg  og  holdt  vejret.  Jeg  turde  ikke  se  på 
det.  Det  næste,  jeg  hørte,  var  min  mand:  ,,  Vær  ikke  bange 
mere.  Barnet  er  i  sikkerhed. " 

Men  søster  Feinga  kunne  kun  være  taknemmelig  i 
kort  tid,  for  hun  var  den  næste,  der  skulle  springe.  Hy- 
sterisk af  skræk  gik  hun  glip  af  den  „rigtige"  bølge  fire 
gange,  hvorpå  manden  på  klippekanten  råbte:  „Kvin- 
de, ønsker  du  at  se  dit  barn  igen  eller  ej?"  Med  en  bøn 
på  læberne  -  „O,  Herre,  vis  nu  din  kærlighed  og  hjælp 
mig  for  mit  stakkels  barns  skyld"  -  sprang  hun  i  sik- 
kerhed. 

Taukolo  Langi  foretog  også  en  rejse,  der  krævede 
stor  tro,  mens  han  var  på  mission  i  Ha'apai,  med  sin 
hustru,  Temalisi.  De  blev  bedt  om  at  forlænge  deres 
mission,  så  bror  Langi  kunne  tjene  som  grenspræsi- 
dent  i  Felemea.  Der  begyndte  ægteparret  at  arbejde 
med  de  mindre  aktive  hellige. 

En  lørdag  i  1958  var  bror  Langi  og  hans  fem-årige 
søn,  Taniela,  ude  af  stand  til  at  vende  tilbage  til  søn- 
dagsmøderne  i  Felemea,  efter  de  havde  overværet 
nogle  distriktsmøder  i  Pangai.  Lavvandet  tillod,  at  de 
kunne  krydse  revet  til  Uoleva,  men  deres  ven  Sione 
Moala  advarede  dem  imod  så  meget  som  at  tænke  på 
at  krydse  kanalen  til  Felemea.  Havet  var  så  uberegne- 
ligt, at  ingen  både  sejlede.  Men  bror  Langi  havde  kun 
et  i  tankerne  -  at  vende  tilbage  for  at  præsidere  ved 
søndagsmødeme  i  Felemea  og  for  at  se  sin  hustru,  som 
var  gravid  i  ottende  måned  med  deres  andet  barn: 

Jeg  var  fast  besluttet  på  at  forsøge  at  krydse  kanalen,  og  jeg 
følte,  at  da  jeg  var  ude  i  Herrens  ærinde,  ville  vi  blive  beskyt- 
tet. Jeg  bad  Taniela  knæle  sammen  med  mig  ved  Sione  Moales 

udriggerkano  og  bønfalde  vor  himmelske  Fader  om  at  velsig- 
ne vores  sejlads.  Vi  bad,  mens  de  store  bølger  under  stor  larm 
brødes  og  rullede  ind  mod  stranden. 

Jeg  skubbede  kanoen  ud  i  havet  med  den  lille  Taniela  sid- 
dende lige  foran  mig.  Selv  om  min  tro  var  stor,  så  forventede 
jeg  ikke  nogen  let  sejlads  gennem  de  mest  oprørte  vande,  især 
ikke  i  en  udrigger  fra  Tonga,  som  ligger  så  lavt  i  vandet. 

Men  vi  kunne  lige  så  godt  være  fløjet  hen  overet  roligt  hav. 
Vi  blev  knap  nok  våde.  Vi  måtte  heller  ikke  øse  vand  ud  af 
båden.  Vi  landede  let  gennem  brændingen  og  blev  overøst  af 
spørgsmål  affolk,  der  var  forbløffede  ved  vores  tilsynekomst. 
Ingen  havde  forladt  Felemea  de  sidste  tre  dage,  fordi  havet 
havde  været  så  oprørt.  Jeg  var  meget  taknemmelig  for  den 
åbenlyse  velsignelse  fra  Herren. 

Hellige  fra  Tonga  vidner  om,  at  tro  på  Herrens  be- 
skyttelse imod  naturens  kræfter  har  reddet  dem.  Men 
Tavita  Taimani  har  oplevet,  at  Herren  også  beskytter 
dem,  de  hellige  forsøger  at  hjælpe.  Bror  Taimani  min- 
des, at  han  bragte  en  syg  kvinde  til  hospitalet  i 
Ha'afeva  ombord  på  en  båd  med  en  15  hk-påhængs- 
motor  midt  i  en  forfærdelig  storm  med  massive  bølger. 
Uden  at  han  vidste  det,  var  benzintanken  faldet  over- 
bord, da  en  bølge  ramte  båden,  og  slangen  til  motoren 
var  også  væk: 

Jeg  kan  ikke  forstå,  at  jeg  ikke  lagde  mærke  til  en  manglende 
benzintank  og  slange,  da  jeg  startede  motoren,  efter  at  patien- 
ten var  kommet  ombord.  Men  motoren  startede,  og  vi  krydse- 
de kanalen,  mens  motoren  kæmpede  i  de  kæmpestore  bølger, 
men  den  spruttede  aldrig.  Var  motoren  gået  i  stå,  ville  vi 
have  været  i  en  katastrofal  situation  -  vi  ville  være  drevet  ud 
på  det  åbne  hav  eller  kastet  mod  et  rev. 

Først  da  vi  lå  sikkert  for  anker  i  Ha  'afeva,  opdagede  jeg,  at 


benzintanken  ikke  var  i  båden.  Vi  havde  krydset  de  urolige 
vande,  uden  at  vores  lille  påhængsmotor  fik  tilført  benzin. 
Det  er  bestemt  et  eksempel  på,  hvordan  vi  bliver  beskyttet, 
når  vi  tjener  Herren. 

TRO  TIL  AT  ÆNDRE  SIG 

Troen  blandt  de  hellige  fra  Tonga  dækker  også  mind- 
re dramatiske  mirakler  -  som  miraklet  at  kunne  over- 
vinde vaner  og  fordomme  og  til  i  tro  at  ændre  sig  selv. 

Lu'isa  Palauni  Kongaika  beskriver  sin  mand,  Vilia- 
mi,  som  en  „venlig  og  godmodig  person"  og  sig  selv, 
tidligere,  som  „selvrådig  og  argumenterende  og  med 
en  tendens  til  at  være  påtrængende  og  dominerende . " 

På  parrets  fuldtidsmission  i  1946  fik  søster  Kongaika 
en  drøm,  der  påvirkede  hende  meget.  Drømmen 
betød,  at  hun  forstod,  at  hendes  „vane  med  at  skælde 
ud  og  tale  vredt  var  blevet  en  byrde  både  for  min  mand 
og  for  vores  missionering/' 

l drømmen  kom  Tongas  missionspræsident  Emile  C.  Dunn 
til  mig  og  sagde,  at  han  ønskede,  at  jeg  ledsagede  ham,  hans 
hustru  og  datter  til  en  særlig  konference,  hvor  Herren  selv 
ville  være  til  stede.  Lykkelig  gik  jeg  med  dem.  Da  vi  kom  frem, 
så  jeg  en  høj  og  massiv  sten,  der  var  formet  som  en  dør.  Det 
blev  vist  mig,  at  Kristus  var  bag  døren,  og  at  han  ville  se  hver 
enkelt  af  os  til  et  personligt  interview. 

Da  det  blev  min  tur,  gik  jeg  lykkeligt  og  med  selvtillid  ind 
til  mit  interview,  men  Frelseren  så  strengt  på  mig  og  sagde: 
,,  O,  kvinde  med  den  onde  mund.  Jeg  ønsker  ikke  at  se  dig.  Du 
taler  så  grimt  til  din  mand.  Uanset  de  andre  gode  egenskaber 
du  må  have,  så  er  din  konstante  plagen  og  latterliggørelse 
skandaløs.  Gå  bort  fra  mig.  " 

Yderst  til  venstre:  Lu'isa  Palauni  Kongaikas 
liv  blev  dybt  berørt  af  en  drøm  (se  „Tro  til  at 
ændre  sig").  Til  venstre:  Som  mange  af  Kirkens 
medlemmer  over  hele  verden  dyrker  de  hellige 
fra  Tonga  deres  egne  fødevarer  bl.a. 
grøntsager,  rodfrugter  og  frugt. 
Til  højre:  Et  billede  fra  1935  af  søstrene  i 
Hjælpeforeningen  i  Ha'apai  distriktet. 


Jeg  hylede  og  bad,  indtil  jeg  til  sidst  blev  overladt  til  min 
egen  sorg.  Mine  hulk  vækkede  mig,  og  jeg  bad  straks  om  min 
mands  tilgivelse.  Jeg  havde  været  en  tyran,  en  verbal  slags- 
bror, og  jeg  havde  udnyttet  hans  venlige  sindelag.  Men  nu 
bønfaldt  jeg  om  hans  tilgivelse. 

Fra  det  øjeblik  og  indtil  denne  dag  har  jeg  været  en  anden 
person  over  for  min  mand.  Jeg  har  fået  en  meget  større  kærlig- 
hed til  ham,  og  jeg  er  positiv,  og  jeg  støtter  ham. 

Sione  'Oleli  Piutau  Tupou  har  også  lært,  at  personli- 
ge og  åndelige  rejser  kan  kræve  lige  så  megen  tro  som 
fysiske  rejser.  Sione  blev  opdraget  af  forældre,  som 
han  kalder  „virkelig  trofaste  medlemmer",  men  efter 
deres  død  kom  han  væk  fra  Kirken  og  blev  aktiv  i  en 
anden  kristen  kirke.  Men  i  1984,  efter  46  år,  hørte  han, 
at  der  ville  blive  vist  en  anti-mormon  film  i  hans 
landsby. 

Til  den  fastsatte  tid  sad  jeg  i  forsamlingshuset  og  så  de 
andre  personer  sætte  sig  for  at  se  filmen.  Jeg  følte  mig  meget 
forarget  og  nedtrykt  over,  at  en  kirke,  der  findes  så  meget  godt 
i,  skulle  angribes  offentligt. 

Mens  jeg  nedtrykt  sad  der,  kunne  jeg  pludselig  mær- 
ke mine  forældres  tilstedeværelse.  De  havde  været  døde  i 
alle  disse  år.  Jeg  brød  sammen,  kunne  ikke  kontrollere 
mine  tårer,  og  jeg  overraskede  mange  ved  at  rejse  mig  og  gå 
hjem. 

Den  nat  havde  jeg  det  elendigt,  og  jeg  fik  ingen  søvn.  Den 
næste  morgen  havde  jeg  det  endnu  værre.  Jeg  vidste,  at  jeg 
havde  brug  for  guddommelig  hjælp  til  at  undslippe  det 
mørke,  der  omgav  mig,  og  jeg  indledte  en  faste,  hvori  jegbøn- 
faldt  min  himmelske  Fader  om  hjælp. 

Da  jeg  afsluttede  min  faste,  kunne  jeg  mærke  en  ubeskrive- 
lig lettelse  og  glæde:  Min  himmelske  Fader  havde  i  mit  hjerte 


givet  mig  både  tilskyndelsen  og  modet  til  at  vende  tilbage  til 
hans  kirke,  min  kirke  og  min  fars  og  mors  kirke. 

Om  søndagen  tog  jeg  mit  bedste  tøj  på  og  gik  hen  til  Kirken. 
De  hellige  var  lige  så  overraskede  over  at  se  mig,  som  mine 
tidligere  trosfæller  var  bitre  ved  at  se  mig  forlade  dem.  Jeg  har 
deltaget  i  samtlige  kirkemøder  siden.  Min  familie  har  modta- 
get så  mange  velsignelser,  siden  jeg  „genomvendte"  mig. 
Ofte  tænker  jeg  over  de  mærkelige  omstændigheder,  som 
førte  mig  til  alvorligt  at  tænke  på  Kirken,  det  som  fik  mig  til 
at  føle  mine  af  døde  forældres  nærværelse,  og  som  gav  mig  stø- 
det til  at  søge  et  vidnesbyrd  om  sandheden  gennem  faste  og 
bøn. 

HERREN  VIL  SØRGE  FOR  OS 

Et  andet  væsentligt  element  i  den  tro,  man  møder  i 
Tonga,  er  troen  til  at  stole  på,  at  Gud  vil  sørge  for  dem 
-  i  enhver  nødsituation. 

Da  Saia  Paongo  var  på  mission  i  1964,  ledede  han 
seks  missionærer,  som  boede  på  den  fjerntliggende  ø 
Niua  Toputapu.  Tit  vidste  de  ikke,  hvor  deres  næste 
måltid  ville  komme  fra.  På  en  bestemt  dag  forkyndte 
de  evangeliet  i  hjemmene  i  Falehau,  mens  de  fastede. 
Men  de  havde  ingen  mad  til  at  afslutte  fasten  med.  Da 
missionærerne  forlod  deres  hytte,  mærkede  ældste 
Paongo  en  tydelig  tilkendegivelse: 

Det  var,  som  nogen  sagde  til  mig:  „Bring  dine  missionæ- 
rer ned  til  stranden  på  bagsiden  af  øen.  "jeg  bad  min  kamme- 
rat medbringe  et  fiskespyd,  og  vi  gik  alle  hen  mod  den  klippe- 
fyldte kyst  på  Niua  Toputapu. 

Uheldigvis  var  det  allerede  højvande,  da  vi  kom  frem.  Det 
var  helt  umuligt  for  os  at  fiske  med  spyd  på  revet.  Skuffede 

satte  vi  os  ned  for  at  hvile,  undtagen  ældste  Fonua,  som  gik 
langs  med  stranden. 

Lige  med  et  råbte  ældste  Fonua,  at  vi  skulle  komme  og  se. 
Vi  styrtede  over  til  ham,  og  der  så  vi  et  vidunderligt  syn:  En 
stor  og  tyk  menenga,  eller  en  dybhavspapegøjefisk,  som  var 
strandet  af  sig  selv.  Utroligt,  den  var  svømmet  helt  op  på 
sandet.  Næsten  en  meter  lang  og  30  cm  bred.  Det  var  et  fest- 
måltid for  os. 

Jeg  ved,  at  denne  fisk  var  beredt  til  os,  og  at  vor  himmelske 
Fader  elsker  sultne  unge  missionærer,  selv  på  små,  fjerntlig- 
gende øer. 

Dr.  Salesi  Havilis  svar  på  en  inderlig  bøn  kom  på  op- 
erationsstuen i  Vava'us  hospital.  Dr.  Havili  og  hans 
hustru,  Selu,  havde  sluttet  sig  til  Kirken  et  år  tidligere 
i  1977  og  forberedte  sig  på  at  tage  til  templet.  Men  han 
opdagede,  at  en  oplevelse  under  en  operation  var  en 
trosprøve,  som  han  måtte  klare  dagen  før  han  skulle  i 
templet. 

Med  de  begrænsninger  der  er  i  udstyret  ved  et  ho- 
spital på  en  lille  ø,  begyndte  to  kirurger  og  dr.  Havili 
(narkoselægen)  at  operere  en  ældre  mand  ved  navn 
Mafi  Vakaloa.  Da  sygeplejersken  hviskede  til  dr.  Havi- 
li, at  hun  ikke  mere  kunne  mærke  Maf  is  puls,  opdage- 
de dr.  Havili,  at  patienten  var  død  på  operationsbor- 


Taukolo  Langi  og  hans  søn,  Taniela,  søgte 
Herrens  beskyttelse,  så  de  kunne  vende  tilbage 
til  deres  hjemø  over  et  stormfuldt  hav.  Mens  store 
bølger  brødes  og  rullede  ind  mod  stranden, 
fandt  de  fred  og  styrke  gennem  bøn. 

det.  I  panik  undersøgte  han  igen  og  igen  alt  i  et  forsøg 
på  at  finde  ud  af,  hvad  der  var  gået  galt.  Til  sidst  be- 
gyndte han  at  bede: 

Det  var  en  desperat,  men  tom  bøn  i  begyndelsen.  Trods  alt 
vidste  jeg,  rent  videnskabeligt,  atMafivardød.  Og  med  min 
begrænsede  viden  og  med  vores  udstyr,  havde  jeg  nået  græn- 
sen for  mine  muligheder  for  at  forsøge  at  genoplive  ham. 

Jeg  fortsatte  med  at  bede,  anden  gang  og  tredje  gang. 
Skyld  og  tvivl  dominerede  mine  følelser.  Selv  om  jeg  tig- 
gede vor  himmelske  Fader  om  at  gengive  Mafi  hans  hjertes- 
lag, så  var  jeg  alt  for  medicinsk  opmærksom  på,  at  han  var 
død,  og  for  bangefor,  at  jeg  havde  forårsaget  hans  død.  Men 
da  jeg  bad  igen  og  igen,  fik  jeg  fornemmelsen,  atMafis  liv  af- 
hang af  oprigtigheden  i  min  bøn  og  min  tros  kvalitet  -  at 
denne  krise  skulle  prøve  min  tro,  næsten  dagen  før  jeg  skulle 
til  templet. 

Der  var  gået  18  minutter,  siden  Mafis  hjerte  var  hørt  op 
med  at  slå.  Jeg  bad  endnu  mere  inderligt,  ræsonnerede  med 
Herren  og  lovede,  at  jeg  fuldstændig  ville  koncentrere  mig  om 
hans  tjeneste,  hvis  han  ville  genoplive  denne  mand. 

Endelig  bøjede  jeg  igen  mit  hoved  og  bad  med  en  iver  og 
inderlighed,  hvis  lige  ikke  fandtes  i  de  tidligere  bønner.  Da 
jeg  talte  til  Herren,  undertrykte  jeg  enhver  rest  af  tvivl  og 
bad,  indtil  jeg  vidste,  at  når  jeg  åbnede  mine  øjne,  ville  Mafis 
hjerte  begynde  at  slå. 

Mirakuløst  skete  det.  Mafis  hjerte  begyndte  igen  at  slå  efter 
25  minutter,  hvori  det  slet  ikke  havde  slået.  Jeg  var  overvæl- 
det af  glæde  og  ærefrygt.  Næste  formiddag  fortalte  jeg  læger- 
ne og  sygeplejersken,  hvad  der  var  sket.  Da  jeg  gik  stuegang 
på  de  forskellige  afdelinger,  blev  jeg  rørt  ved  at  se  Mafis  hu- 
stru sidde  på  kanten  af  sin  mands  seng.  Mafi  var  meget 
vågen,  velformuleret  -  og  levende. 


EN  ARV  AF  TRO 


Da  Enoch  LaVell  Manwaring  var  byggemissionær  i 
Tonga  i  1957,  tog  han  nogle  af  byggemissionærerne 
med  til  øen  'Uiha  for  at  bygge  en  kirke.  En  lille,  ældre 
kvinde  ved  navn  Vaikato  insisterede  på  at  hjælpe  til 
med  byggeriet,  selv  om  man  anså  hende  for  at  være 
over  100  år  gammel.  Missionærerne  forsøgte  at  overta- 
le hende  til  ikke  at  bære  de  tunge  mursten  og  løfte 
spande,  men  hun  nægtede  at  lade  være  med  at  hjælpe 
dem. 

Efterhånden  som  byggeriet  skred  frem,  henvendte 
nogle  af  byggemissionærerne  fra  Tonga  sig  til  bror 
Manwaring  og  spurgte,  om  han  havde  fortalt  Vaikato 
om  byggeplanerne.  Han  sagde  nej  og  blev  overrasket, 
da  de  fortalte  ham,  at  Vaikato  allerede  vidste,  hvordan 
kirken  ville  se  ud: 

Mændene  sagde  til  mig,  at  hun  fortalte  arbejderne,  præcis 
hvor  klasseværelserne  ville  være,  hvor  talerstolen  ville  stå,  og 
præcis  hvordan  kirken  ville  se  ud,  når  den  var  færdig.  Det  var 
forbløffende,  hvad  hun  vidste. 

Ved  hjælp  af  en  oversætter  fandt  jeg  ud  af,  at  hun,  20  år  før 
Kirkens  byggeprogram  begyndte  i  Stillehavsområdet,  havde 
fået  en  velsignelse  af  ældste  George  Albert  Smith,  der  besøgte 
Tonga.  I  velsignelsen  fortalte  han  hende,  at  hvis  hun  var  tro- 
fast, ville  hun  leve  længe  nok  til  at  se  en  smuk  kirke  opført  på 
sin  ø  -  og  hun  så  det  fuldstændigt  for  sig,  mens  han  talte. 

De  første  sidste  dages  hellige  missionærer,  som 
Ian  dede  i  Tonga  for  100  år  siden,  må  bestemt  også 
have  haft  deres  visioner. 

Deres  ydmyge  indsats,  der  fejres  i  år  ved  100-års 
jubilæet,  banede  med  tiden  vejen  for  en  levende  og 

Yderst  til  venstre:  En  typisk  sidste  dages  hellig 
kirke  i  Tonga.  Til  venstre:  Kirkens  første  missionærer 
ville  glædes  over  at  se,  hvor  meget  vore  dages 
missionærer  går  ind  for  sagen,  når  de  forbereder 
sig  på  at  undervise  i  evangeliet. 
Til  højre:  J.E.  og  Emma  Giles  (siddende)  poserer 
på  dette  foto  fra  1895  sammen  med  deres  fire  børn 
og  tre  missionærer  (stående). 


voksende  medlemsskare.  Et  symbol  på  den  vækst  er 
det  smukke  tempel  i  Nuku'alofa  -  et  passende  monu- 
ment for  den  tro,  der  er  så  åbenlys  i  de  helliges  liv  i 
Tonga.  □ 

Eric  B.  Shumway  er  vicepræsident  for  academics  ved 
Brigham  Young  University-Hawaii.  Disse  beretninger  er 
uddrag  fra  hans  bog,  Hellige  fra  Tonga,  En  arv  af  tro, 
udgivet  af  universitetets  institut  for  volynesiske  studier 
for  at  fejre  Kirkens  100-års  jubilæum  i  Tonga. 


Tongas  arv: 

En  kristen  grundvold 

Enhver  højtideligholdelse  af  Jesu  Kristi  Kirke  af  Sid- 
ste Dages  Helliges  vækst  og  position  i  Tonga  i  dag  må 
anerkende  de  mænd  og  kvinder,  som  bidrog  til  at  brin- 
ge kristendommen  til  Tonga-øerne.  Selv  om  de  ikke 
vidste  noget  om  genoprettelsen,  så  var  de  kristne  mis- 
sionærer, især  metodister,  kau  fakamelomelo  (de,  der  gik 
foran  for  at  berede  vejen).  De  underviste  i  at  bede, 
oversatte  Bibelen  og  oprettede  skoler  og  menigheder 
for  befolkningen. 

Palangi  (hvide)  protestantiske  missionærer  forenede 
sig  med  missionærer  fra  Tonga,  men  de  havde  svært 
ved  at  overvinde  den  troskab,  som  indbyggerne  nære- 
de over  for  deres  høvdinge. 

Der  skete  en  enorm  forandring,  da  høvdingen  Tau- 


fa'ahau  blev  døbt  som  kristen  i  1831,  hvorefter  han 
indledte  en  ihærdig  kampagne  imod  den  gamle  ind- 
fødte religion. 

Taufa'ahau  tog  navnet  George  som  sit  kristne  navn, 
lærte  at  læse  og  var  regelmæssigt  prædikant  i  meto- 
distkirken. Han  var  en  intelligent  mand  med  en  domi- 
nerende fremtoning,  og  i  kirken  var  han  en  væsent- 
lig drivkraft.  Da  han  blev  Tu'i  Kanokupolu  -  konge 
over  hele  Tonga  -  i  1845,  svækkede  han  kraftigt  de 
ikke  kristne  alliancer,  indtil  de  ikke  mere  var  en 
trussel. 

Metodistkirken  var  den  anerkendte  statsreligion 
indtil  4.  januar  1885,  hvor  kong  George  oprettede  den 
uafhængige  Tongas  Frie  Kirke.  Selv  om  den  stadig  var 
metodistisk  i  form  og  lærdomme,  så  var  den  uafhæn- 
gig og  varetog  sine  egne  affærer.  De  sociale,  religiøse 
og  politiske  efterdønninger  fra  denne  deling,  skabte 
en  tilstand  af  forvirring,  religiøs  intolerance  og  vedva- 
rende uvilje. 

Det  var  den  tilstand,  som  de  første  to  sidste  dages 
hellige  ældster,  Brigham  Smoot  og  Alva  Butler, 
mødte,  da  de  ankom  med  S.  S.  Wainui  den  15.  juli  1891. 
Befolkningen  i  Tonga  længtes  efter  melino  mo 
fe'ofo'ofani  (fred  og  harmoni),  hvilket  gjorde,  at  sam- 
fundet ikke  var  interesseret  i  yderligere  forstyrrelse, 
forandring  eller  nye  religioner. 

Selv  om  religiøse  forskelle  på  den  tid  var  årsag  til,  at 
mission  lukkede,  vendte  de  sidste  dages  hellige  tilba- 
ge, da  striden  var  faldet  til  ro.  De  hellige  kunne  trække 
på  indsatsen  fra  kau  fakamelomelo  og  føre  mange,  som 
allerede  kendte  Kristus,  ind  til  fylden  af  hans  evange- 
lium. □ 

Stephen  K.  Christiansen 


ALDRIG  FOR 

GAMMEL 


Han  er  stærk,  har  et  godt  helbred  og  er 
fuld  af  liv.  Han  går  stadig  på  arbejde 
hver  dag.  Han  elsker  evangeliet.  Han  er 
en  utrættelig  missionær.  Og  han  er  91  år 
gammel.  Lazaro  Lucio  Rivera  del  Carpio  Marroquins 
eksempel  viser,  at  uanset  hvor  gammel  man  er,  bliver 
man  aldrig  for  gammel  til  at  efterleve  Jesu  Kristi  evan- 
gelium. 

Bror  Rivera  blev  født  den  17.  december  1899  i  Arequi- 
pa  i  Peru.  Han  slog  sig  ned  i  Cuzco,  som  ligger  godt  600 
km  sydøst  for  Lima  i  Andesbjergenes  højder.  Beret- 
ningen om  hans  omvendelse  og  efterfølgende  hengi- 
venhed for  Kirken  viser  den  tro  og  de  gode  gerninger, 
som  karakteriserer  denne  kirkepioner  fra  Peru. 

„Ligesom  Joseph  Smith  og  mange  andre  søgte  jeg 
efter  sandheden  i  de  religiøse  sekter, "  fortæller  bror 
Rivera,  „men  jeg  tilsluttede  mig  aldrig  nogen  af  dem." 
Hans  søgen  sluttede,  da  han  var  67  år  gammel. 

„Jeg  befandt  mig  i  min  butik  og  havde  travlt  med  at 
arbejde,"  siger  han.  „Det  var  søndag.  Min  søn  Hector 
kom  ind  og  fortalte  mig:  ,Papå,  jeg  ved,  at  du  har  un- 
dersøgt mange  kirker,  men  der  er  kommet  en  ny  til 
byen.' 

Jeg  fortalte  ham:  ,Det  betyder  ikke  noget  -  de  er  ens 
alle  sammen.' 

,Kom  nu,'  sagde  Hector.  ,Det  er  måske  den,  som  du 
søger  efter.' 

Måske  var  Herrens  Ånd  med  ham  for  at  få  mig  til  at 
gå  derhen.  Så  jeg  tog  min  hat  på  og  fulgtes  med  Hector 


til  mødestedet.  Der  fandt  jeg  to  ældster.  Jeg  hilste  på 
dem,  og  de  bød  mig  velkommen.  Det  var  kl.  9:30  eller 
10:00  om  formiddagen,  da  møderne  begyndte,  og  jeg 
blev  der  til  middag.  I  begyndelsen  forstod  jeg  ikke 
meget  af  det,  jeg  hørte,  fordi  jeg  var  mere  vant  til  de  re- 
ligiøse skikke,  jeg  var  vokset  op  med.  Men  ved  mit 
andet  besøg  en  uge  senere  forstod  jeg,  at  jeg  havde 
fundet  Jesu  Kristi  sande  kirke,  især  da  ældsterne  talte 
om  visdomsordet." 

Nu,  24  år  efter,  giver  bror  Rivera  stadig  efterlevelse 
af  visdomsordet  meget  af  æren  for  sit  gode  helbred  og 
energi. 

„Efter  min  dåb,  mærkede  jeg  noget  ændre  sig  inden 
i  mig,"  fortæller  han.  „Det  er  hemmeligheden  bag  mit 
lange  liv." 

„Så  længe  jeg  kan  huske,"  siger  hans  søn  Hector, 
„har  j eg  aldrig  set  min  far  bryde  vis domsor det .  Aldrig . 
Jeg  er  sikker  på,  at  det  er  derfor,  han  er  så  stærk,  og  at 
Herren  velsigner  ham." 

Missionærerne,  som  mødte  bror  Rivera  i  1967,  var  de 
første,  der  blev  sendt  til  Cuzco  -  selv  om  Kirken  be- 
gyndte at  missionere  i  Peru  i  1956  -  og  han  var  en  af  de 
første,  der  blev  døbt  i  byen  Cuzco.  Siden  den  første 
kontakt  med  missionærerne  har  bror  Rivera  altid  el- 
sket at  missionere,  og  hans  begejstring  er  tydelig,  når 
han  taler  om  det. 

„Jeg  er  sidste  dages  hellig,  så  uanset  hvor  jeg  kom- 
mer, vil  jeg  tale  om  evangeliet,"  siger  han.  „Jeg  vil  ikke 
spilde  tiden.  Jeg  siger  til  mine  venner:  ,Hvis  I  ønsker  et 

bedre  liv,  at  få  løst  nogle  af  jeres  problemer,  så  har  jeg 
svaret:  Kom  til  Jesu  Kristi  Kirke  af  Sidste  Dages  Helli- 
ge. Kom  til  vore  møder,  og  bagefter  vil  missionærerne 
instruere  jer  og  forberede  jer  til  dåb.  Så  vil  I  være  lykke- 
lige.' Jeg  bliver  aldrig  træt  af  at  tale  om  evangeliet.  Jeg 
kunne  tale  om  det  dag  og  nat." 

Han  taler  ikke  kun  om  at  missionere,  har  gør  det.  I 
hans  butik  i  Cuzco  hængte  han  et  skilt  op,  som  opfor- 
drede kunderne  til  at  lade  sig  skrive  op  til  missionær- 
besøg. Han  har  også  hjulpet  familie  og  venner  med  at 
tilslutte  sig  Kirken  og  været  med  til  at  opbygge  deres 
vidnesbyrd. 

„Det  har  været  min  gode  lykke  at  være  som  Peter,  en 
menneskefisker,"  fortæller  han. 

Bror  Riveras  liv  i  Cuzco  repræsenterer  en  eneståen- 
de blanding  af  den  gamle  og  den  nye  verden  i  Sydame- 
rika. Han  er  direkte  efterkommer  af  Nicolas  de  River a 
Viejo,  en  spanier  som  kom  til  den  nye  verden  sammen 
med  Francisco  Pizarro,  den  spanske  conquistador  fra 
det  16 .  århundrede .  Byen  Cuzco  var  på  den  anden  side 
inkaernes  hovedstad,  længe  før  spanierne  overhove- 
det ankom. 

I  dag  anvender  bror  Rivera  gamle  færdigheder  til 
at  skabe  kostbare  smykker.  Hans  teknik  og  øje  for 
detaljer  har  tiltrukket  kunder  fra  hele  verden,  bl.a. 
lokale  og  internationale  filmstjerner.  Men  selv  om  han 
er  blevet  tilbudt  arbejde  andre  steder,  er  han  blevet  i 
Cuzco,  fordi  han  føler,  at  det  er  der,  der  er  brug  for 
ham. 

Kort  efter  bror  Riveras  dåb,  blev  han  kaldet  som 
grenspræsident  for  grenen  i  Cuzco.  I  denne  stilling  har 
han  været  redskab  til  at  velsigne  medlemmerne.  Han 
mindes  en  sådan  hændelse:  „Et  nydøbt  medlem, 
Pablo  Concha,  var  arbejdsløs  ingeniør,  og  han  beslut- 
tede at  rejse  til  Lima  for  at  finde  et  arbejde.  Før  han  rej- 
ste, sagde  jeg  til  ham:  ,Du  vil  være  i  Lima  i  15  dage, 
ikke  længere.  Når  du  vender  tilbage,  vil  du  ikke  alene 
have  et  job,  du  vil  have  fået  to  jobs.'  Da  bror  Concha 
kom  hjem  15  dage  senere,  var  han  blevet  udnævnt  til 
professor  i  geologi  ved  universitetet  i  Lima  og  direktør 
for  regeringskontoret  for  jord-  og  minedrift." 

Bror  Rivera  giver  Herren  æren  for  at  lægge  ordene  i 


hans  mund.  „Herren  tilskynder  sine  medlemmer  til  at 
sige  det,  som  han  ønsker,  de  siger." 

Hector  Rivera  beretter,  at  hans  fars  tro  altid  har 
været  en  inspiration.  „Himlen  kunne  falde  ned,  og 
han  vil  stadig  overvære  sine  kirkemøder  om  sønda- 
gen. Lige  siden  han  sluttede  sig  til  Kirken,  har  jeg  set 
min  far  løbe  for  at  udføre  sine  kaldelser."  Selv  om  han 
er  over  90  år  gammel,  tjener  bror  Rivera,  der  er  høj- 
præst,  for  tiden  som  stavens  leder  af  slægtshistorie. 

En  anden  egenskab,  som  beskriver  bror  Rivera,  er 
hans  kærlighed  til  skrifterne.  Ud  over  visdomsordet  er 
det  skrifterne,  som  han  tilskriver  sin  fornyede  vitalitet 
og  energi.  „Jeg  forsøger  at  læse  i  skrifterne  hver  dag," 
udtaler  han.  „Selv  med  mine  mange  år  har  jeg  stadig 
meget  at  lære,  så  jeg  bliver  ved  med  at  studere  og  sætte 
mig  ind  i  Jesu  Kristi  evangelium.  Jeg  ønsker  at  blive  lidt 
bedre  hver  dag." 

Hector  fortæller,  at  han  ser  sin  far  læse  i  skrifterne 
hele  tiden.  „Om  morgenen,  når  jeg  vågner,  ser  jeg 
ham  læse  i  Mormons  Bog,  Kirkens  blade  og  andre  kir- 
kebøger. Når  jeg  så  går  i  seng  om  aftenen,  ser  jeg  ham 
igen  på  sit  værelse  læsende  det  samme.  Hver  gang  jeg 
ser  det,  forundres  jeg.  Da  jeg  så,  hvor  meget  han  elske- 
de skrifterne,  begyndte  jeg  selv  at  læse  i  Mormons 
Bog." 

Skrifterne  har  hjulpet  bror  Rivera  med  at  forblive 
lige  så  ung  indvendig,  som  han  virker  i  det  ydre.  Et  af 
hans  yndlingsskriftsteder  minder  ham  faktisk  om,  at 
„lære  visdom  i  din  ungdom;  ja,  lær  i  din  ungdom  at 
holde  Guds  bud"  (Alma  37:35). 

„Hvilke  skønne  ord!"  siger  han.  „De  er  et  eksempel 
for  os  på,  hvordan  vi  bør  følge  retfærdighedens  vej . " 

På  trods  af  sin  store  indsats  og  motivation,  erkender 
bror  Rivera,  hvad  den  virkelige  kilde  til  hans  velsignel- 
ser er.  „Mange  beunder  min  alder,  men  det  er  Gud, 
som  giver  mig  liv, "  siger  han.  „Uden  ham,  er  vi  intet. " 

Hvad  har  bror  Rivera  fået  ud  af  at  efterleve  evange- 
liet? 

„Jeg  er  meget  lykkelig,  lykkeligere  end  hvis  jeg 
havde  fået  alt  guld  i  hele  verden.  Det  er,  hvad  livet 
drejer  sig  om  -  at  tjene  Gud  og  tjene  andre.  Evangeliet 
er  noget  meget  smukt."  □ 

„Stormen  på  søen",  af  Ted  Henninger 

„Det  blev  et  voldsomt  uvejr  ude  på  søen  .  .  .  Og  (disciplene)  .  .  .  vækkede  ham  og  sagde:  , Herre,  frels  os!  vi  går 
under.'  ...  Så  rejste  han  sig  og  truede  ad  storm  og  sø,  og  det  blev  helt  blikstille"  (Matt.  8:24-26). 


Disse  sidste  dages  missionærer  fra  Tonga 
bygger  på  en  grundvold  af  100  års  missionering 
på  deres  øer.  Se  „Hellige  fra  Tonga:  En  arv  af  tro", 
side  36. 

